IL-ĦDAX-IL PARLAMENT

KUMITAT PERMANENTI DWAR IX-XOGĦOL TAL-KAMRA

LAQGĦA NRU.

L-Erbgħa, 3 ta' Diċembru 2008

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis-7.01 pm.

PREŻENTI

Il-Viċi Prim Ministru u Ministru tal-Affarijiet Barranin, l-Onor David Agius, l-Onor Anġlu Farrugia u l-Onor Joe Mizzi.

Il-Minuti tal-laqgħa Numru 3 li saret fis-17 ta' Ottubru, 2008 kienu konfermati wara li l-kumitat qabel li fil-Minuti ta' dik il-laqgħa, taħt il-paragrafu "Xogħol tal-Kamra" kellu jidħol dan li ġej:

"Fuq mistoqsija tal-Onor Joe Mizzi għar-rigward meta se tiġi diskussa l-mozzjoni tal-Onor Leo Brincat dwar il-ħtieġa ta' leġislazzjoni fuq il-bdil fil-klima, il-Viċi Prim Ministru u Ministru tal-Affarijiet Barranin informa lill-Kumitat li kellu jikkomunika mal-Oppożizzjoni u mal-kumitat aktar 'il quddiem."

Xogħol tal-Kamra

Il-Viċi Prim Ministru u Ministru tal-Affarijiet Barranin informa lill-Kumitat li l-ħsieb tal-Gvern kien li mit-Tlieta, 9 ta' Diċembru, 2008 il-Parlament jibda jiddiskuti l-Abbozz ta' Liġi li jemenda l-Kodiċi Ċivili – Abbozz Nru. 17 - però wara diskussjoni, il-Kumitat qabel li d-dibattitu fuq l-Abbozz ta' Liġi li jimplimenta Miżuri tal-Estimi – Abbozz Nru. 12 – ikompli wkoll it-Tlieta, 9 ta' Diċembru u d-diskussjoni fuq l-Abbozz ta' Liġi li jemenda l-Kodiċi Ċivili tibda l-Erbgħa, 10 ta' Diċembru.

Dakinhar, il-Ministru tal-Politika Soċjali jressaq it-Tieni Qari tal-Abbozz ta' Liġi u jirrispondi l-Onor Anġlu Farrugia għan-naħa tal-Oppożizzjoni.

Id-diskussjoni fuq l-abbozz tkompli t-Tnejn, 15 ta' Diċembru bis-seduta tittieħed kollha minn membri min-naħa tal-Gvern.

Il-Viċi Prim Ministru u Ministru tal-Affarijiet Barranin informa lill-kumitat li l-Parlament kien se jaġġorna għall-vaganzi tal-Milied, it-Tnejn, 15 ta' Diċembru 2008 u jirriżumi t-Tnejn, 12 ta' Jannar 2009.

Il-Viċi Prim Ministru u Ministru tal-Affarijiet Barranin informa lill-Kumitat li l-mozzjoni tal-Onor Leo Brincat dwar il-ħtieġa ta' leġislazzjoni dwar il-bdil fil-klima kellha tiġi diskussa fit-tieni nofs ta' Jannar 2009 u li kellha tittieħed seduta waħda.

L-Onor Joe Mizzi ssuġġerixxa li darba fix-xahar il-Parlament jiddiskuti xogħol tal-Oppożizzjoni.

Affarijiet oħra

Mr Speaker tkellem dwar l-impustar tal-aġenda parlamentari, punt li diġà tqajjem f'laqgħa preċedenti.

Il-Kumitat qabel li tintbagħat ittra lill-Membri Parlamentari fejn tinfurmahom li jekk ma jkunx hemm talba speċifika, l-aġenda ma kenitx se tibqa' tintbagħat bil-posta ħlief għal meta l-Parlament jerġa' jiltaqa' wara li jkun aġġornat għal numru ta' ġranet jew wara l-vaganzi tas-sajf, il-Milied u l-Għid, jew fuq talba mill-Parliamentary Whips.

Mr Speaker reġa' fakkar lill-Kumitat li kien għad irid jiġi diskuss l-Ombudsplan għas-sena 2009 li kien tqiegħed fuq il-Mejda tal-Kamra fid-29 ta' Settembru 2008 u wera x-xewqa li dan jiġi diskuss malli jiftaħ il-Parlament wara l-vaganzi tal-Milied.

Fis-7.30 pm il-Kumitat aġġorna għal data li kellha tiġi komunikata iktar tard.

SKRIVAN TAL-KAMRA


IL-ĦDAX-IL PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

L-Erbgħa, 3 ta' Diċembru 2008.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7.20 p.m.

L-Onor Michael Frendo, President tal-Kumitat, ippresieda.

SKUŻAT: Il-Viċi Prim Ministru u Ministru tal-Affarijiet Barranin kien fuq xogħol parlamentari ieħor.

Il-Minuti tal-laqgħa Nru. 7 li saret fit-13 ta' Novembru 2008 kienu konfermati.

Il-President tal-Kumitat ippreżenta ħdax-il riżoluzzjoniji tal-Parlament Ewropew li l-istess Parlament iddeċieda li jibgħat lill-Parlamenti ta' l-Istati Membri:

Dokument 186 Riżoluzzjoni tal-Parlament Ewropew tat-23 ta' Ottubru 2008 dwar ir-rapport annwali li jikkonċerna l-attivitajiet tal-Ombudsman Ewropew fis-sena 2007 (2008/2158(INI)) P6_TA-PROV(2008)0524;

Dokument 187 Riżoluzzjoni tal-Parlament Ewropew tat-22 ta' Ottubru 2008 dwar ir-riżultat tal-laqgħa tal-Kunsill Ewropew li saret fi Brussell fil-15 u fis-16 ta' Ottubru 2008 P6_TA-PROV(2008)0506;

Dokument 188 Riżoluzzjoni leġiżlattiva tal-Parlament Ewropew tat-22 ta' Ottubru 2008 dwar il-pożizzjoni komuni tal-Kunsill fir-rigward tal-adozzjoni ta' direttiva tal-Parlament Ewropew u tal-Kunsill dwar xogħol temporanju permezz ta' aġenzija (10599/2/2008 – C6-0327/2008 – 2002/0072(COD)) P6_TA-PROV(2008)0507;

Dokument 189 Riżoluzzjoni tal-Parlament Ewropew tat-23 ta' Ottubru 2008 dwar l-impatt tal-miżuri ta' sigurtà tal-avjazzjoni u body scanners fuq id-drittijiet tal-bniedem, il-privatezza, id-dinjità umana u l-protezzjoni tad-dejta P6_TA-PROV(2008)0521;

Dokument 190 Rakkomandazzjoni tal-Parlament Ewropew tat-22 ta' Ottubru 2008 dwar il-konklużjoni tal-Ftehima bejn l-Unjoni Ewropea u l-Awstralja dwar l-ipproċessar u t-trasferiment ta' data mir-rekords tal-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-servizz doganali Awstraljan (2008/2187(INI)) P6_TA-PROV(2008)0512;

Dokument 191 Riżoluzzjoni tal-Parlament Ewropew tat-22 ta' Ottubru 2008 dwar sfidi għall-ftehim kollettiv fl-UE (2008/2085(INI)) P6_TA-PROV(2008)0513;

Dokument 192 Riżoluzzjoni tal-Parlament Ewropew tat-23 ta' Ottubru 2008 dwar ir-Repubblika Demokratika tal-Kongo: il-ġlied fiż-żoni tal-fruntiera tal-lvant tar- RDK P6_TA-PROV(2008)0526;

Dokument 193 Riżoluzzjoni leġiżlattiva tal-Parlament Ewropew tat-23 ta' Ottubru 2008 dwar il-proposta għal deċiżjoni tal-Kunsill u l-Kummissjoni dwar il-konklużjoni tal-Ftehim ta" Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq in-naħa l-waħda, u l-Bożnja Ħerzegovina, fuq in-naħa l-oħra (8225/2008 (COM(2008)0182 – C6-0255/2008 – 2008/0073(AVC)) P6_TA-PROV(2008)0518;

Dokument 194 Riżoluzzjoni tal-Parlament Ewropew tat-23 ta' Ottubru 2008 dwar il-Burma P6_TA-PROV(2008)0527;

Dokument 195 Riżoluzzjoni leġiżlattiva tal-Parlament Ewropew tal-21 ta' Ottubru 2008 dwar il-proposta għal deċiżjoni tal-Kunsill dwar il-konklużjoni ta' Memorandum ta" Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f'dak li għandu x'jaqsam mal-verifiki/l-ispezzjonijiet tas-sigurtà u l-kwistjonijiet relatati (COM(2008)0335 – C6-0320/2008 – 2008/0111(CNS)) P6_TA-PROV(2008)0479;

Dokument 196 Riżoluzzjoni tal-Parlament Ewropew tal-21 ta' Ottubru 2008 dwar il-monitoraġġ ta" l-applikazzjoni tal-liġi Komunitarja – l-24 rapport annwali mill-Kummissjoni (2008/2046(INI)) P6_TA-PROV(2008)0494;

Dokument 197 Riżoluzzjoni leġiżlattiva tal-Parlament Ewropew tal-21 ta' Ottubru 2008 dwar il-proposta għal deċiżjoni tal-Kunsill dwar il-konklużjoni f'isem il-Komunità Ewropea tal-Ftehim dwar Koperazzjoni Xjentifika u Teknoloġika bejn il-Komunità Ewropea fuq in-naħa l-waħda u l-Gvern ta" New Zealand fuq in-naħa l-oħra (COM(2008)0170 – C6-0292/2008 – 2008/0066(CNS)) P6_TA-PROV(2008)0478; u

Dokument 198 Riżoluzzjoni leġiżlattiva tal-Parlament Ewropew tal-21 ta' Ottubru 2008 dwar "Tfassil Aħjar tal-Liġijiet 2006" skond l-Artikolu 9 tal-Protokoll dwar l-applikazzjoni tal-prinċipji ta' sussidjarjetà u proporzjonalità (2008/2045(INI)) P6_TA-PROV(2008)0493.

LAQGĦA MAL-E.T. GIDEON MEIR, AMBAXXATUR TA' ISRAEL GĦAL MALTA

L-E.T. Gideon Meir, ambaxxatur ta' Israel għal Malta, kien akkumpanjat mis-Sur Rami Hatan, counsellor fl-istess ambaxxata.

Fost ħwejjeġ oħra, ġew diskussi l-proċess tal-paċi fil-Lvant Nofsani, il-politika interna fl-Israel, in-nuqqas ta' preżenza Israeljana f'fora internazzjonali u l-bżonn ta' titjib fir-relazzjonijiet bejn Malta u Israel u bejn l-Unjoni Ewropea u Israel u li dawn m'għandhomx jintrabtu mal-proċess tal-paċi fil-Lvant Nofsani.

Fit-8.32 p.m. il-Kumitat aġġorna għal data u b'aġenda li kellha tiġi komunikata aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITAT PERMANENTI DWAR L-AFFARIJIET SOĊJALI

(Rapport Uffiċjali u Rivedut)

Il-ĦDAX-IL PARLAMENT

Laqgħa Nru. 9

L-Erbgħa, 3 ta' Diċembru, 2008

Stampat fl-Uffiċċju ta' l-Iskrivan

Prezz €2.50

IL-ĦDAX-IL PARLAMENT

Laqgħa Nru. 9

L-Erbgħa, 3 ta' Diċembru, 2008

Il-Kumitat iltaqa' fil-Palazz, il-Belt Valletta, fis-7.30 p.m.

Il-Minuti tal-Laqgħa Nru. 8 li saret nhar l-Erbgħa fis-26 ta' Novembru, 2008 ġew konfermati.

THE CHAIRMAN (Onor. Edwin Vassallo): Ngħaddi immedjatament għall-korrispondenza.

Irċevejna korrispondenza datata l-1 ta' Diċembru 2008 u mibgħuta miċ-Chairperson ta' ProġettImpenn, Dr Rita Borg Xuereb u tgħid hekk:

"Bħala ProġettImpenn, it-Task Force magħmula mill-Kummissjoni Djoċesana Familja, mill-Moviment ta' Kana u minn Caritas, qed nippjanaw Konferenza Nazzjonali għas-7 ta' Frar 2009 bl-isem ta' "Żwieġ: Quo Vadis?"

Għal din il-konferenza se jkollna bħala mistiedna speċjali lil Harry Benson li huwa l-head tal-Bristol Community Family Trust.

Dan se jitkellem fuq aspetti prattiċi ta' kif tgħin lill-familja.

Kelliem prinċipali ieħor se jkun ir-Rev.

Dr. Paul Galea li se jitkellem fuq l-aspett taż-żwieġ u l-familja mil-lenti Maltija.

Aħna nixtiequ naħdmu flimkien mas-Social Affairs Committee fl-ippjanar u t-twettiq ta' din il-konferenza speċjalment meta fil-parlament qed isiru diskussjonijiet kull ġimgħa fuq temi li għandhom x'jaqsmu maż-żwieġ u l-familja.

ProġettImpenn jittama li intom tilqgħu din l-istedina tagħna sabiex naħdmu flimkien għat-tisħiħ taż-żwieġ u l-familja".

Jien personalment ma nsib l-ebda oġġezzjoni, però ladarba hija konferenza fuq dimensjoni nazzjonali - u hawnhekk naqgħu taħt il-parlament - nieħu l-parir ukoll ta' l-iSpeaker anke minħabba ċerti spejjeż li jistgħu jkunu involuti.

Hawn xi oġġezzjoni li nipparteċipaw.

MICHAEL FARRUGIA: F'din l-ittra hemm dan il-wording: "Aħna nixtiequ naħdmu flimkien mas-Social Affairs Committee fl-ippjanar u t-twettiq".

It is too wide, jiġifieri mhux qed tiġi organizzata u aħna mistednin biex nattendu, imma qisna aħna stess qegħdin nipparteċipaw fil-formazzjoni tagħha.

Apparti li nirriferu lill-iSpeaker, jien naħseb li rridu noqogħdu attenti għax jekk se jkollna talbiet oħrajn minn korpi oħrajn li jemmnu differenti se jkollna mbagħad nipparteċipaw magħhom.

Ħa nitkellem b'mod ċar, jekk ikollok konferenza minn grupp li huwa favur id-divorzju u jitlobna nieħdu parti fl-ippjanar u t-twettiq, naħseb li mbagħad ma nistgħux ngħidulhom le.

Jista' jiġi Tom, Dick and Harry jitlobna biex nipparteċipaw.

Itlob parir lill-iSpeaker għax jekk jinħoloq preċedent imbagħad il-preċedent ma jibqax biss fuq dan is-settur.

Noqogħdu attenti.

THE CHAIRMAN: Naqbel fuq kollox.

Imma nistaqsi kemm taħsbu li se tkun l-attendenza?

Dr Vella tista' tgħidilna ftit iktar dwar din il-konferenza ladarba ġibtha inti l-ittra?

DR ANNA MARIA VELLA: Aħna meta kellna konferenza simili tagħha u kienet ġiet Samantha Callan, kien hemm mat-300 jew 400 nies.

Nisperaw li jkollna l-istess ammont ta' nies din id-darba.

THE CHAIRMAN: Biex inkun naf fuq liema aspett qegħdin nitkellmu.

Tirċievu risposta mingħandna.

DR ANNA MARIA VELLA: Nirringrazzjak.

MICHAEL FARRUGIA: Min-naħa tiegħi ngħid li jekk il-parlament għandu x'jonfoq ħallih jonfoq, imma jekk se noħolqu preċedent irridu nifhmu li kull darba li se jkollna talba simili se jkollna ngħidu iva.

Nirringrazzjakom.

Diskussjoni dwar

Dan ir-rapport kien mibgħut lill-Kumitat minn Dr Philip Carabot.

Kontinwazzjoni.

Il-Kumitat irriżuma d-diskussjoni fuq dan is-suġġett mill-Erbgħa 26 ta' Novembru 2008.

THE CHAIRMAN: Nistgħu nkomplu d-diskussjoni li bdejna bħal-lum ġimgħa fejn iddiskutejna rapport ippreżentat minn Dr. Philip Carabot.

F'dik is-seduta kien hemm preżentazzjoni minn tliet esperti minn oqsma differenti u saru mistoqsijiet mill-membri sħabi.

Illum qegħdin hawnhekk biex twieġbu dawk il-mistoqsijiet.

MICHAEL FARRUGIA: Mr Chairman, billi l-aħħar darba kellna tliet mistednin u issa hawn is-Sur Paul Vincenti, anke għar-records, fuq liema bażi ġie mistieden?

Anke biex tkun taf is-segretarja.

THE CHAIRMAN: Is-Sur Vincenti avviċinani u talabni li jkun preżenti bħala udjenza.

Ladarba qegħdin f'din il-Kamra tal-Kumitat fejn m'hawnx post għall-udjenza, jekk is-Sur Vincenti jkun jixtieq jitkellem kemm jagħmlilna sinjal u bil-permess tal-kumitat nagħtuh id-dritt għall-kelma.

Nirringrazzjakom.

Jekk jogħġbu jibda Dr Philip Carabot.

DR PHILIP CARABOT (HEAD TAL-GU CLINIC): Jien ipprovajt nagħmel ftit notes biex nirrispondi d-domandi li qajjimtu intom stess.

L-ewwel ħaġa nixtieq niċċara forsi darba għal dejjem din il-kwestjoni tal-condoms għax qegħdin induru induru, dejjem induru mal-istess ċirku u fil-fehma tiegħi qed naħlu ħafna żmien reinventing the wheel.

Ħalli niċċara darba għal dejjem li la jien u ħadd minn sħabi qatt m'għedna li l-condoms huma s-soluzzjoni tal-problema.

L-esperti tad-dinja kollha jaqblu li l-condom m'hu bl-ebda mod hundred per cent effettiv u kemm hu effettiv jiddependi fuq liema marda għax hemm mard differenti u protezzjoni differenti.

Jiġifieri again, se niċċaraha, ħadd m'hu qed jgħid li l-condom huwa s-soluzzjoni għall-problema, imma huwa parti mis-soluzzjoni.

Parti importanti imma mhuwiex is-soluzzjoni kompleta, kollox għandu postu.

Nistgħu noqogħdu ngħidu li t-tazza nofsha vojta jew nofsha mimlija, tant per cent, eċċ., u qed naħlu ħafna żmien fil-fehma tiegħi.

Fil-każ ta' l-astinenza ħadd m'hu qed jgħid li m'għandniex nikkonsidrawha.

Anzi l-kuntrarju, l-astinenza għandha rwol importantissimu fil-lok tagħha.

Daqskemm il-condoms mhumiex il-qofol ta' kollox lanqas l-astinenza waħedha.

Imma again jiddependi ħafna liema target group qegħdin nindirizzaw u f'liema fażi ta' ħajjithom qegħdin.

Per eżempju, l-astinenza hija importantissima fejn dawk li bdew is-sess ta' età żgħira.

Għax l-idea hija li kemm jista' jkun we delay the sexual act.

Dik hija l-iktar ħaġa fundamentali.

Jiġifieri importantissimu mil-lat tal-mediċina.

Anyway, kollox għandu postu.

Xi ħadd staqsa fuq x'burden ta' mard għandhom hawn Malta l-pazjenti li mhumiex Maltin.

Jien nista' nitkellem biss fuq dawk il-pazjenti li nara fil-GU clinic.

Għamilt daqsxejn kalkolu ta' x'rajt din is-sena u sibt li kien hemm total ta' 230 mhux Maltin li ġew fil-clinic, li jirrappreżentaw 13.7% tal-pazjenti ġodda.

Minn dawn kien hemm 43 li huma immigranti illegali, li jiġu 18.6%, għax hemm differenza kbira bejn il-foreigners li ġejjin mill-Afrika u foreigners li ġejjin mill-Eastern Europe.

Issa l-mard li rajt jiena.

Għax ħafna għandhom il-perċezzjoni li l-immigranti illegali ġabu ħafna mard magħhom.

Fil-fatt minn table li għandi hawn dwar infezzjonijiet trasmessi sesswalment komuni, l-immigranti huma ftit ħafna.

Imma għandhom ċertu mard ieħor li veru huwa problema, bħall-hepatitis B li bħala persentaġġ jippreżentaw 62.5% li rajt jien.

L-HIV hija differenti.

Dawn huma l-figuri totali ta' Malta, jiġifieri mhux li rajt jien biss.

Jekk naraw sa Settembru li għadda insibu li kien hemm 28 każi ta' HIV f'Malta li minnhom kien hemm 7 Maltin u 13 kienu immigranti.

Jiġifieri minn daqshekk huma potenzjalment problema, xejn xejn mil-lat finanzjarju.

(Interruzzjonijiet)

MICHAEL FARRUGIA: Inti għedt li mit-28 każ ta' HIV, 7 kienu Maltin u 13 illegal immigrants, u t-tmienja l-oħra x'inhuma?

DR PHILIP CARABOT: Huma wkoll foreigners, per eżempju, mil-Libja, South Africa, eċċ.

Il-vera problema ta' l-immigranti s'issa hija - u din hija ħaġa prattika ħafna - li hemm language barrier kważi assolut għax m'għandniex interpreti.

L-ewwelnett qed ibatu huma għax ma jistgħux jesprimu ruħhom u aħna ma nifhmuhomx.

Jiġifieri hemm din il-problema ta' lingwa biex niskopru x'għandhom u x'ma għandhomx.

Hemm ukoll il-problema kulturali.

Per eżempju, in-nisa ma jkunux iridu lili raġel bħala tabib imma jkunu jridu mara, li m'hemmx.

Ma jistgħux jifhmu li jridu jsiru xi investigazzjonijiet u li jistennew għar-riżultati.

Ikunu jridu trattament immedjat, bħal injections, mhux pilloli.

Hemm ħafna minn dawn l-affarijiet prattiċi li, fil-fehma tiegħi, għandna bżonn nindirizzaw.

Xi ħadd staqsa wkoll jekk nżommx rekord mil-liema reġjun ta' Malta jiġu l-pazjenti li nara jien.

Le, ma nżommx u din kienet deċiżjoni li ħadtha fil-bidu meta bdiet il-clinic.

Forsi kelli żball, imma jien bżajt li forsi din l-informazzjoni tiġi wżata mhux mil-lat ta' mediċina.

Fil-fatt għalija in a way hija irrilevanti.

Jien ħarist lejha b'mod ieħor.

Mhux minn fejn jiġu l-pazjenti, imma fejn jiltaqgħu biex ikollhom is-sess.

Allura kont inżomm rekord ta' fejn jiltaqgħu biex ikollhom is-sess.

Imma fl-aħħar waqaft għax 99.9% kulħadd Paceville kien jiltaqha.

Jiġu minn fejn jiġu hemm il-hot place fejn jiltaqgħu.

Għalhekk m'hemmx informazzjoni by region.

Kien hemm xi ħadd staqsa għaliex ma nużawx iżjed il-media u l-internet.

Għax m'hemmx flus.

Kieku kellna iżjed fondi konna nużawhom.

Huwa għali immens biex tagħmel riklam ta' ftit sekondi fuq it-television.

Kien hemm żmien fejn il-PBS kienu jagħtuna spots b'xejn.

Konna nagħmlu l-video aħna imma l-ispot kien b'xejn.

Dak spiċċa mindu ma nafx x'sar minnu l-PBS, whatever.

Flus m'hemmx biex isiru dawn l-affarijiet.

Ten years ago kont naħdem mal-health promotion u konna nagħmlu ħafna videos fi prime time.

Kieku nixtieq nagħmilhom, imma flus m'hemmx.

(Interruzzjonijiet) Assolutament, imma din hija parti mill-overall picture.

Bla flus ma nagħmlu xejn.

Xi ħadd ieħor staqsa x'hemm li qed jimpedixxi s-sexual health policy milli timxi 'l quddiem.

MICHAEL FARRUGIA: Min-naħa tagħna mhux problema xejn għax bħala One television, nirranġawlek biex ikollok spots b'xejn.

MICHAEL GONZI: Bir-rispett kollu.

Wieħed mill-argumenti tiegħi kien li l-ispots as a spot mhux qed ikunu effettivi, jiġifieri spots ta' ftit sekondi jew ftit minuti mhux qed jolqtu ċertu settur tal-popolazzjoni.

Jista' jidħol on health issues u parti minnu jkun fuq sexual issues, imma jrid ikun programm apposta fuq dawn l-affarijiet u li jkun interactive fl-opinjoni tiegħi.

MICHAEL FARRUGIA: Naqbel miegħek mija fil-mija.

Jien nissuġġerixxi li mhux sempliċement ikun hemm spots ta' riklam għax ħafna drabi ma jkunux daqshekk effettivi.

Irid ikun hemm mistednin fuq prime time programmes fejn wieħed ikun jista' jispjega.

Mhux spot li tidher b'mod regolari.

Imma fejn wieħed ikun qed jispjega fuq programmi ripetuti, wieħed kull ġimgħa fejn wieħed ikompli jelabora u jidħol fid-dettall.

(Interruzzjonijiet) Il-ħin il-problema.

THE CHAIRMAN: Ippermettuli jekk jogħġobkom.

Nixtieq nistaqsi mistoqsija lil Dr Carabot.

Jien m'iniex se niddejjaq li intom tistaqsu u tipproponu.

Filwaqt li ħafna minnkom tekniċi u tagħtu suġġerimenti tajbin, jien se nkun attent li dak li intom tipproponu, nipprova narah jitwettaq.

Dr Carabot, ikkonkludi għax naf li sħabi t-tobba huma anzjużi li jistaqsu iktar.

Kif tispiċċa l-presentation tiegħek nerġgħu nagħmlu round ta' mistoqsijiet jew kummenti anke mingħand l-esperti stess biex ikollna kjarifika iktar tal-messaġġ tiegħek.

Huwa importanti li mill-mistoqsijiet joħorġu wkoll suġġerimenti bħalma diġà qegħdin tagħmlu.

Allura jien nieħu nota wkoll tas-suġġerimenti li qegħdin toffru u mbagħad inkun irrid naħdem fuqhom.

Jiġifieri Dr Carabot, jekk jogħġbok ikkonkludi ħalli l-membri jagħmlu round ta' mistoqsijiet lilek.

DR PHILIP CARABOT: Kien hemm xi ħadd li staqsa x'qed jiġri fl-iskejjel rigward edukazzjoni.

Again min-naħa tiegħi l-kurrikulu huwa ċar, imma l-problema hija li hemm differenza kbira bejn x'hemm miktub fil-kurrikulu u x'qed jiġi delivered fl-iskejjel.

Primarily din hija problema ta' personnel u ta' ħin.

Jiġifieri again parti mis-Sexual Health Policy għandha tkun li nirrivedu eżattament x'qed ngħallmu, jekk hemmx il-personnel biżżejjed u jekk hemmx ħin biżżejjed.

Fil-fatt PSD teacher qaltli li jekk tara eżattament kemm jieħdu sex education bħala ħin overall matul il-ħajja tagħhom fl-iskola, kulma għandhom huma 30 minutes.

Jiġifieri b'30 minutes ma nagħmlu xejn.

Xi ħadd staqsa fuq ir-rwol tal-general practitioners li huwa importanti ħafna.

Ongoing education hemm kontinwament, il-problema hija li ma tistax tisforzahom dawn in-nies.

Ta' spiss ikun hemm updates u konferenzi, imma jien dejjem nara l-istess nies li jkunu diġà committed.

Fil-fatt issa s-sexual health daħlet bħala parti integrali mit-training tal-GPs biex jieħdu d-diploma, eċċ. Jiġifieri l-affarijiet se jitjiebu, imma again nieħu l-punt li għandna bżonn specific guidelines mhux għall-general practitioners biss, imma għal kulħadd.

Min jidħol biex jittratta lil xi ħadd with a potential sexual health problem ikollu strict guidelines ibbażati …

MICHAEL GONZI: Oħorġuhom.

DR PHILIP CARABOT: Mhux daqshekk faċli.

Nixtieq noħroġhom, imma tinsiex li barra l-general practitioners … (Interruzzjonijiet)

MICHAEL GONZI: Hemm ħafna affarijiet fil-mediċina fejn bħala GPs qed nistennew guidelines.

Qed nużaw guidelines Ingliżi, imma policies hawn Malta mingħandkom m'għandniex.

Ma nafx jekk intom taqblux miegħi.

DR PHILIP CARABOT: Naqbel miegħek hundred per cent.

Il-problema hija li hawn Malta kulħadd għandu l-imperu żgħir tiegħu, kulħadd iżomm għalih.

U allura daqsxejn diffiċli.

Barra l-GPs hemm ukoll il-grupp enormi tal-gynaecologists.

Mur għid lil xi gynecologist kif għandu jmexxi, tinqala' mhux gwerra imma earthquake!

Mhux daqshekk faċli.

Li kieku toħroġ mill-ministeru u jiftiehmu nies bħal Prof. Brincat, id-Director tal-gynae, hekk iva, imma mhux se joħroġhom Philip Carabot!

Jgħidulu biex imur jieħu kafè, u jkollhom raġun.

Suppost hekk għandu jsir, imma ...

DR PHILIP CARABOT: Għandha tkun ukoll parti mill-action plan …

MICHAEL FARRUGIA: If somebody had to set the ball rolling min-naħa tagħna se nagħtuh is-support.

Jekk jibdihiex il-GU clinic jew jibdihiex il-gynae se jsib lil dan il-kumitat assolutament warajh u nimbuttawh ħalli darba għal dejjem ikun hawn ċerti guidelines, ċertu protokoll biex l-affarijiet jimxu.

Ħafna drabi nkun qed noqmos biex nara l-affarjiet jiżviluppaw.

Niddejjaq meta nisma' direzzjonijiet, imma xejn uffiċjali li ngħid li dawn huma the official guidelines.

Nista' naqbel jew ma naqbilx magħhom, dik affari tiegħi.

Jekk nagħti direzzjoni differenti lil min jiġi għandi, dik hija affari tiegħi, imma l-official guidelines huma dawn.

THE CHAIRMAN: Is it doable li jkollna dawn?

DR PHILIP CARABOT: Jekk ikun hemm ir-rieda, bħal kollox, iva.

THE CHAIRMAN: Mhux il-will politiku.

THE CHAIRMAN: Għax il-politiku jista' jkollu l-will, u anke l-Health Promotion Unit.

Imma taqblu li l-GPs, il-GU clinic, u l-Head tal-Gynae eċċ. jpoġġu ras ma' ras jew inkella qed tgħidli: "We don't see eye to eye, impossibbli li naħdmu"?

DR PHILIP CARABOT: Le, le, it is very doable jekk ikun hemm goodwill, mhux neċessarjament political will.

Irid ikun hemm goodwill min-naħat kollha imma d-direzzjoni ma tistax tiġi mill-GU clinic, trid tiġi minn fuq.

MICHAEL FARRUGIA: Dr. Carabot, hemm diversi setturi Ii għandhom x'jaqsmu.

Jekk per eżempju tieħu infectious diseases, tista' tieħu l-GU clinic, il-gynae, għandek ħafna grey areas b'dawn l-oqsma kollha.

Min se jieħu l-inizjattiva?

Jekk hemm bżonn jeħodha dan il-kumitat, jien lest nitlob liċ-chairman: Ejja ħalli we set the ball rolling.

Waħda mill-affarijiet li tinkwetani f'dawn it-tip ta' grey areas hija li hemm setturi oħrajn li mhux bilfors ikun mard li jittieħed sesswalment imma jista' jkun mard li jittieħed permezz tad-demm, permezz tat-titqib.

Per eżempju, fil-ħabs hemm rata ta' hepatitis C għolja - u nafu għaliex – imma dawn mhux bilfors qed jiġu fil-GU clinic, imma jekk dawn għandhom il-hepatitis C it still can be sexually transmitted.

Għalhekk qed ngħid li xi ħadd irid jieħu l-inizjattiva, jekk mhux se jeħodha l-ministeru let's go ahead, neħduha aħna.

MICHAEL GONZI: Meta jien kont qed nitkellem fuq guidelines ma kontx qed niddubita fuq il-kura, kont iktar inkwetat fuq statistika.

Issa biex inkun għedt il-verità, GPs bħali, bħal l-Onor Michael Farrugia u bħall-Onor Stephen Spiteri, ovvjament m'għandniex aċċess għal ċerta investigazzjoni li f'ċerti sexually transmitted diseases iridu jkunu naqra iktar dettaljati.

Il-punt li rrid nagħmel huwa li l-GU clinic għandu jieħu l-leadership ta' statistika.

Jiġifieri Ii inti tiġbor l-istatistika minn kull wieħed minna, GPs u gynaecologists.

Għaliex le?

DR CHARMAINE GAUCI: Jekk naqbdu fuq l-aħħar waħda, skont il-public health Act kull tabib u laboratorju għandu l-obbligu bil-liġi li jekk jiltaqa' ma' suspett jew konferma ta' każ notifiable, he is obliged to notify lis-supretendent tas-saħħa pubblika li huwa d-DG public health regulation, b'kull rispett lejn Dr Philip Carabot.

Dr Carabot is one of our partners għax il-GU clinic huwa wieħed li jinnotifikana.

Infatti jekk tara l-istatistika li jkollna aħna, l-maġġoranza huma mill-GU clinic.

Aħna nagħmlu ħafna sforz biex nirċievu din in-notifika anke mingħand il-GPs.

U dak li qed jiġri.

Fil-fatt dalgħodu jien u Dr Carabot konna qed niddiskutu għaliex ċerti statistics ma taqbilx.

Hija ovvja li mhux se jaqblu għax bħalma nafu, s-sources of data huma differenti, allura mhux se jaqblu.

(Interruzzjonijiet) Jekk tara kemm ikolli mingħand GPs ...

MICHAEL GONZI: Għax m'aħniex ippressati biex nagħmluha.

DR CHARMAINE GAUCI: Mhux ippressati, veru li hemm il-legal obligation, imma nafu li bil-legal obligation biex tagħmel ħaġa ma tridx li jkollok … Din mhix kwestjoni ta' seat belt jew xi ħaġa hekk, aħna qed nitkellmu b'mod professjonali hawnhekk.

Jien ilni naħdem ħafna f'din l-area, u aħna rridu naslu fejn il-GP se jifhem għaliex għandu jinnotifika u jrid jara l-użu tagħha u x'qed jiġri minn dik l-informazzjoni.

Nifhmu kemm il-GPs huma busy u m'għandhomx ħin.

Jekk lill-GPs mhux se nagħtuh feedback, jgħidli x'qed jiġri min-notifications tiegħu?

U dik hija waħda mill-issues li għandna bżonn nindirizzaw.

Jiġifieri bħala notification (Interruzzjonijiet)

DR CHARMAINE GAUCI: L-istess problema.

Jiġifieri l-maġġoranza tan-notifikazzjonijiet li jkollna, huma sforz ir-relazzjoni tajba li hemm bejn it-tobba li għandi jaħdmu miegħi u dawk ta' Dr Carabot fil-GU clinic.

(Interruzzjonijiet)

MICHAEL FARRUGIA: Il-problema hija waħda, il-kwestjoni tal-konfidenzjalità bejn il-pazjent u t-tabib.

Ħafna drabi qed insib ruħi f'problema li biex tibgħat isem, indirizz, dettalji ta' l-individwu jiġri f'uffiċini ssettjati fuq computers, Alla biss jaf minn fejn imorru għal fejn imorru … (Interruzzjonijiet) Din hija waħda mill-problemi.

Din ma tapplikax għall-mard li jittieħed mis-sess, dan huwa exempted.

In-notification ta' sexually transmitted infections hija biss għal statistika, kulma nkunu rridu huwa sex and age, daqshekk.

M'hemmx bżonn ismijiet.

Il-pazjent ma jiġix identifikat bl-ebda mod, mhux bħal fil-każ tat-TB, per eżempju.

DR CHARMAINE GAUCI: Infatti fin-notification form hemm … (Interruzzjonijiet)

THE CHAIRMAN: Ħalli nistaqsi jien u mbagħad ngħaddu għal kelliem ieħor.

Ladarba l-professjonisti nvoluti qalu li dawn il-guidelines huma daqshekk importanti, jistgħu jkunu parti mis-sexual health policy?

Jista' xi ħadd jgħidli – bħala layman qiegħed nistaqsi - jekk hemmx il-periklu li dan il-mard jittieħed mit-toilets?

Għax f'postijiet pubbliċi bħalma hu Paceville - li qegħdin tgħidu li huwa l-post fejn qed jibdew ħafna minn dawn il-problemi - it-toilets jintużaw minn ħafna nies.

(Interruzzjonijiet) Dr Carabot, nixtieq li l-istatement tiegħek jinstema'.

L-Onor.

JUSTYNE CARUANA: Intom qed tgħidu li l-GP jagħtikom notification, just basic information.

Imma meta l-GP jinvista pazjent, ovvjament irid jagħmel it-testijiet biex ikun ċert li għandu a certain disease, jiġifieri jinnotifikakom wara li jkollu r-riżultat, hux hekk?

DR PHILIP CARABOT: Dażgur.

JUSTYNE CARUANA: Hemm xi parametri fil-professjoni medika biex wieħed jagħmel din in-notification?

Veru li dawn ikunu basic details u ma tistax tiddentifika persuna minn hekk, imma fil-professjoni legali aħna għandna ċerti parametri fejn tidħol disclosure ta' ċerti affarijiet.

DR. CHARMAINE GAUCI: Ħafna drabi, anke f'każijiet ta' infectious diseases, ħafna jistaqsuna fuq Data Protection Act, eċċ. Skont il-Public Health Act bħalma diġà semmejt, tabib jew laboratorju jrid jinnotifikana.

Jiġifieri hawnhekk m'għandniex disclosure ta' informazzjoni li qed tikser il-liġi.

Veru qed tgħaddi sensitive information skont id-Data Protection Act, però hemm legal basis.

Jiġifieri tabib huwa protett li jgħaddi din l-informazzjoni lilna għan-nom tas-Supretendent of Public Health.

Xtaqt nikkjarifika li l-ewwelnett in-Notification Form hija approved mid-Data Protection Commissioner u kif tidħol għandna hija safe għax anke hija tamper-proof, eċċ. Din tidħol f'database li hija secure u mhijiex connected ma' databases oħrajn u kollox bil-passwords.

L-aċċess huwa għan-nies li jaħdmu fl-IDCU biss.

Infatti jekk tara HIV cases lanqas jien, bħala Direttur tal-post, ma naf min huma n-nies.

Għandi persuna waħda li taħdem fuq każijiet li huma l-iktar sensittivi, biex kemm jista' jkun, allavolja huma tobba wkoll, nillimita kemm jista' n-nies li jkollhom aċċess.

Fin-notification form hemm ukoll code.

Jiġifieri t-tabib jista' jinnotifika b'code u ħafna drabi importanti li nitkellmu mat-tabib għax nixtiequ neliminaw id-double u t-triple notification.

Għax jekk pazjent ikun mar għand il-GP u mbagħad mar għand il-GU clinic, jekk se jirrapportawhom b'codes li tawhom huma, l-istatistika tiegħi se tiġi overinflated.

Allura hemmhekk nikkomunikaw.

Minbarra għall-istatistics in-notification tiswa wkoll għal contact tracing.

F'każijiet fejn il-GP jgħidli li se jieħu ħsieb il-contact tracing hu, jekk hu għandu bżonn tal-parir, aħna nistgħu nagħtuhulu min-naħa tagħna, però m'hemmx għalfejn nidħlu aħna fuq il-pazjent innifsu.

Jekk il-pazjent irid jibqa' anonimu mat-tabib, dan jista' jsir.

Din nagħmluha ħafna wkoll mad-Detox Centre.

Ħafna drabi huwa diffiċli li tibni relazzjoni ma' pazjenti li jkunu fid-Detox Centre sakemm dan ma jkunx verament jafdak.

Għalina huwa iktar diffiċli li tibni dik ir-relazzjoni after one encounter, allura naħdmu flimkien magħhom.

Id-detox Centre jkunu qed jagħmlu l-counselling u l-contact tracing huma, jiġifieri jkunu qed jgħinuna fix-xogħol tagħna.

Jiġifieri l-aspetti tan-notification huma kemm bħala statistics kif ukoll bħala contact tracing biex aħna nnaqqsu l-firxa.

Qegħdin nipprovaw naħdmu wkoll fuq sorveljanza, fejn hemm żewġ aspetti.

L-ewwelnett hemm dawk il-każi li huma notifikati u li huma confirmed.

Għall-GP dan huwa diffiċli għax ma jkollux aċċess għat-testijiet dak il-ħin u ħafna drabi jkollu l-patient quddiemu li jrid jittrattah.

Allura li qed jiġri hu li jingħataw antibiotics u min-naħa ta' l-istatistika jkollna problema għax ma nkunux nafu b'dak il-każ.

Imbagħad hemm sistema oħra, dik ta' syndromic surveillance fejn inti tkun tista' tara x'qed jiġri, per eżempju, bħala urethral discharge li qed ikun hemm.

Allura jkollok idea x'qiegħed jiġri wkoll fil-komunità.

Għax din hija waħda mill-problemi li għandna, li ma nkunux nafu eżatt kemm għandna problema fil-komunità, imma huma dawk li qed jiġu għandna biss.

Kif semmejna diġà aħna qed naħdmu fuq is-Sexual Health Policy.

Aspett ta' Sexual Health Policy huwa l-care.

Jien nara li nistgħu nieħdu l-aspett tal-care u rridu naħdmu b'liaison ta' x'jiġri meta pazjent jirriferi ruħu għand il-GP, x'jistgħu jkunu l-mode of referals u kif jista' GP jagħmel it-testijiet hu min-naħa tiegħu.

Nistgħu naħdmu fuq dak l-aspett ukoll.

THE CHAIRMAN: Dr Carabot, qabel ma tirrispondi l-mistoqsija ta' Dr Stephen Spiteri nixtieq tagħmel statement rigward il-mistoqsija li għamiltlek jien.

Almenu jkun hemm ir-risposta ċara.

DR PHILIP CARABOT: Il-mod kif wieħed jieħu marda trasmessa sesswalment, isimha magħha, huwa billi tagħmel sess ma' xi ħadd infettat.

Ma teħux infezzjonijiet minn toilet seats jew affarijiet hekk, dawn huma skużi antiki.

Mhux il-każ.

Il-marda teħodha meta tagħmel sess mingħajr protezzjoni, speċjalment mingħajr condom jiġifieri, ma' xi ħadd infettat.

THE CHAIRMAN: Nirringrazzjak.

Hawn xi mistoqsijiet oħrajn?

Dr Carabot inti spiċċajt il-presentation tiegħek?

Forsi wara nkunu nistgħu nitkellmu ma' Dr Charmaine fuq in-national conference.

L-Onor.

Mill-istatistika li ħriġtu intom qrajt li hemm approximately 85% li ma jużawx condom.

Qed tiżdied it-trend li jmorru f'dawn il-postijiet u jiġu għandi b'urethral discharge litteralment qisek qed taqla' l-mucus, li hija xi ħaġa tal-biża'.

U meta nistaqsihom għaliex ma wżawx condom jgħidulek għax kienu fis-sakra.

Ma nafx ta' min hu t-tort.

We are not targeting the right population biex dawn ngħallmuhom jużaw condom.

Billi ngħidu abstinence, din kulħadd jista' jippriedkaha, imma ħadd m'hu se joqgħod abstaining from sex.

Jekk se noqogħdu fis-sħab immorru fi sħab.

Jien nara ħafna żgħażagħ fil-practice tiegħi.

Ħafna minnhom ma jużawx condom.

Naħseb ħadd qatt ma qallhom biex jużaw condom ħlief jien nippridkalhom meta jiġu diġà bil-marda.

Għax bniedem mhux se jiġi għandi għalxejn u noqgħod ngħidlu biex juża l-condom.

Jien naħseb li iktar nara xi ħadd li juża l-condom biex ma jinqabadx pregnant, għax ikunu għarajjes xi sitt snin, milli wieħed li jiġri ma' xi erba' nisa fil-ġimgħa.

Jien naħseb li rridu niffukaw fuq żgħażagħ ta' bejn it-13 u s-16-il sena, meta dawn se jibdew jesperimentaw bis-sess.

Irridu nibbumbardjaw fl-iskejjel li "You have to use protective sex" għaxar darbiet kuljum jekk hemm bżonn, biex dawn idaħħluha f'rashom li jekk hemm bżonn anke jġorru l-condom magħhom u mhux noqogħdu ħafna taboos meta insemmu l-kelma condom.

Dak spiċċa.

Inkella dawn l-istatistiċi se jogħlew u se jkomplu jogħlew.

(Interruzzjonijiet) Għax ikun hawn forsi min ma tinżillux din il-kelma.

Din mhux in kwantu reliġjon, ir-reliġjon hija ħaġa oħra, this is the real world.

Naħseb jien iktar nagħmlu ħsara jekk lil dawn in-nies ma niftħulhomx għajnejhom u ngħidulhom xi jridu jużaw.

Jien immisshom b'idejja dawn.

Issa kieku dan mar Thailand u libes condom ma ġiex b'syphilis jew ma ġiex b'gonorrhoea.

THE CHAIRMAN: Dr Stephen jekk kien fis-sakra, mhux kwestjoni jekk jemmen jew ma jemminx … (Interruzzjonijiet)

Jien li rrid ngħid hu li ħafna drabi dawn ikunu f'post ta' divertiment u jkollhom grokk jew tnejn.

Setgħu kienu f'sensihom.

Ma nistgħux nibqgħu fis-sħab u ngħidu: Abstain from sex.

THE CHAIRMAN: L-Onor.

MICHAEL GONZI: Xtaqt inkompli fuq dak li qal l-Onor Stephen Spiteri u nixtieq id-definition eżatt ta' meta tgħid "astinenza".

(Interruzzjonijiet) Id-darba l-oħra meta tkellimt xtaqt li fuq ċerti definitions tkunu flimkien.

Illum Dr Carabot beda fuq il-condoms fil-presentation tiegħu.

U hekk għandu jkun, li d-definition tkun equal to everyone, għax il-messaġġ hemm barra jista' jkun konfliġġenti.

Id-definition ta' astinenza wkoll trid tiġi specified għax astinenza għal dawk it-13 u 16 year olds tista' tinstema' differenti għal min hu bejn 16 u 18-il sena.

Għax dawk ta' bejn it-13 u 16-il sena xi kultant ikunu diffiċli u jekk tipproponi xi ħaġa negattiva normalment il-pazjent tiegħek se jagħlaqlek u jitlaqlek 'il barra.

Meta qed nissuġġerixxi astinenza liż-żgħażagħ ta' bejn it-13 u 16-il sena dan se jagħlaqli l-bieb.

Imma dawk ta' 16 jew 18-il sena, meta forsi daħlet naqra responsabbiltà u maturità u qed nispjegawlhom għaliex l-astinenza, hemmhekk forsi jifhmu d-definition ta' astinenza, għax astinenza li ma tagħmel xejn - jekk aħna qed nifhmu li din l-astinenza - hija impossibbli, ma ssirx.

Dawk ta' bejn it-13 u s-16-il sena qed jesperimentaw.

Mela meta tkun qed tgħallem lit-tfal d-definition ta' astinenza fl-opinjoni tiegħi trid tiġi speċifikata u ngħidu li hemm tista' tasal u hemm ma tistax tasal.

Għaliex?

Għax tista' tinqabad tqila, għax tieħu infections, eċċ.

Fil-kwestjoni tal-condom trid toqgħod attent għax inti għandek bilanċ.

Jekk jien ngħidlu biex juża l-condom, mela qed ngħidlu biex jagħmel sess kemm irid u kemm jogħġbu.

(Interruzzjonijiet) Minuta.

At the same time, għadek kemm għamilt presentation li jien naqbel magħha wkoll, li l-condom mhux hundred per cent safe kemm għall-pregnancies, eċċ. Allura rridu noqogħdu attenti.

Fl-opinjoni tiegħi rridu nagħfsu fuq l-astinenza imma we have to define astinenza għax jekk bil-kelma astinenza it-13 and 16 year olds se jifhmu qassissin u sorijiet, bir-rispett kollu, m'aħniex se nagħtu l-messaġġ.

MICHAEL FARRUGIA: Ħa nżid xi ħaġa oħra jekk ma jimpurtax.

Naħseb li importanti wkoll li nkunu ċari, u ċari daqs il-kristall, li jekk hemm xi ħadd qed jieħu l-pill jew ħaġa jew oħra, ikun forsi qiegħed jilqa' għall-pregnancy, imma mhux qed jilqa' kontra l-mard.

MICHAEL GONZI: Hekk hu.

MICHAEL FARRUGIA: Naħseb li dan huwa messaġġ li rridu nwasslu għax din hija waħda mill-affarijiet li tiltaqa' magħhom.

Jgħidulek: Le, jien protett għat-tqala.

Imma skużi mhux protett għal affarijiet oħra.

Ħaġa oħra, u dan huwa punt li rridu nkunu ċari ħafna fuqu.

Astinenza ma tirriferix biss għal vaginal intercourse, imma wkoll għal anal, oral u kull metodu ieħor.

Jiġifieri rridu nitkellmu b'mod ċar mingħajr tidwir mal-lewża.

Jekk mhux se nitkellmu ċar, sfortunatament il-messaġġ li attwalment irridu li jasal, ma jasalx.

Se nissapportja bażikament liż-żewġ kelliema ta' qabli.

Jien wieħed mill-persuni li ninsisti li l-affarijiet ikunu ċari.

Jekk se naħarbu mill-problema u nitkellmu fuq utopja naħseb li nkunu fallejna u nkunu morna l-baħar.

Aħna jinteressana l-lat mediku li rridu nwasslu, u jekk hemm persuni li għandhom ħsebijiet oħrajn allura jiddispjaċini, imma ma nistax a skapitu ta' ċerti ideat inbatu konsegwenzi ta' mard u nħallu lin-nies fl-injoranza.

Min-naħa l-oħra jkun ħażin ukoll jekk ngħidu li l-protezzjoni li hawn hija mija fil-mija infallibbli.

L-ewwelnett l-informazzjoni trid tużaha tajjeb u rridu ngħallmuhom kif jużawh.

Mhux ngħidulhom biss sempliċement użaw condom.

Fil-GP practice tagħna jkollna ħafna minn dawn il-każijiet, ikollok min jgħidlek: Kellna x'naqsmu, imma mbagħad meta wasalna iktar 'il quddiem, ilbistu.

Imma għal ċertu ħin kellek x'taqsam u ma wżajt xejn bħala protezzjoni.

Hawn ħafna misconceptions, ideat fallaċi u sfortunatament it-taboo f'ċerti oqsma qed ikissrilna l-messaġġ li għandu bżonn jasal u fejn għandu jasal.

THE CHAIRMAN: L-Onor.

FREDERICK AZZOPARDI: Se nerġa' mmur lura għar-rapport.

Jiġifieri hemm problemi li l-istatistika nżommuha?

Mingħajr statistika ma nafx kif nistgħu naħdmu.

Għadna ma wasalniex f'dak l-istat li jkollna statistika nazzjonali li għandna bżonnha.

Kif għedt l-aħħar darba, sfortunatament nibbażaw kollox fuq il-figuri tal-GU clinic li bl-ebda mod ma jirrappreżentaw x'inhu għaddej fil-pajjiż.

Għalhekk għandna bżonn din is-Sexual Health Policy.

Din l-istatistika hija parti integrali, anzi l-fundament qabel ma nibdew, irid ikollna fuqiex naħdmu.

Naqbel miegħek hundred per cent.

(Interruzzjonijiet)

Naqbel hundred per cent ma' dak li ntqal fuq il-condoms, abstinence, eċċ. Fil-fatt dan juri biċ-ċar li ma nistgħux nipprovaw to please everybody all the time.

Ma nistgħux noqogħdu ngħidu lil kulħadd: Astjeni, kun fidil, eċċ. Irridu niddeċiedu min hu t-target tagħna llum, the young ones, dawk li għadhom ma bdewx ikollhom sess, dawk li diġà bdew, il-gay community, IDUs (Injecting Drug Users).

Għax kollha għandhom bżonn messaġġ differenti.

Ma jistax ikollok kappa waħda għal kulħadd, ma taħdimx.

Per eżempju, iżjed minn astinenza, llum il-ġurnata rridu nitkellmu fuq delaying the sexual debut.

Fuq dik irridu nattakkaw liż-żgħar li għadhom ma bdewx.

Imma once li bdew ikollhom is-sess, imbagħad bilfors, kif intqal, irridu ndaħħlu l-condom.

Again, mhux kemm ngħidulhom jużaw il-condom.

Jafu jużawh dan l-imbierek condom?

Ngħallmuhom kif jużawh.

Fl-iskejjel juruhom kif jintuża, x'tip ta' condom jużaw, jafu jużawh mill-A saż-Ż?

Hemm ħafna affarijiet prattiċi.

Ma nistgħux ngħidu li dan biss tajjeb jew dak biss tajjeb, kollox għandu postu fil-fażi differenti ta' ħajjitna.

Il-messaġġ għandu jkun skont il-grupp li qed nindirizzaw.

MICHAEL GONZI: Jiġifieri se ssir din u qed issir?

MICHAEL GONZI: Dr Gauci, din hija l-iktar ħaġa importanti li għandha toħroġ minn dan il-kumitat.

THE CHAIRMAN: Qabel ma tirrispondi Dr Charmaine Gauci, insejjaħ lill-Onor.

JUSTYNE CARUANA: Qed naqblu li kemm jista' jkun wieħed jipprova jinkorraġġixxi li tiżdied l-età ta' meta t-tfal jibdew ikunu sesswalment attivi.

13 year olds f'moħħi huma tfal, però anke ta' 11 u 12 year olds ġieli jkunu bdew.

Il-bieraħ kelli seduta tal-kriminal u tbellaht għax tfal ta' dawn l-etajiet huma sexually active u mhux fuq sess normali.

Kulma jaraw fuq l-internet dawn qed jagħmluh.

Dik lili qed tinkwetani ħafna.

X'qed nagħmlu fil-konfront ta' dawn it-tfal?

Jien attendejt għall-konferenza tal-Gift of Life u diġà ddikjarajt li mhija effettiva xejn li tippriedka l-astinenza, għax iktar ma tgħidilhom: Tagħmlux hekk u tagħmlux hekk, iktar se jagħmlu għax il-forbidden fruit dejjem tidher attraenti iktar, u ta' dawk l-etajiet iktar u iktar.

Illum għandek tendenza oħra.

Jekk ma tkunx sexually active inti m'intix aċċettat fil-bqija tal-grupp.

U mhux just sexually active fl-ambiti normali kif nistgħu naħsbu aħna.

Iktar ma tagħmel affarijiet strambi iktar ma tmur għal affarijiet mhux normali inti iktar il-hero tal-klassi.

Hawn mhux qed nitkellmu fuq gruppi ta' ħames jew sitt żgħażagħ jew studenti, hawn qed nitkellmu fuq klassijiet sħaħ, forms sħaħ.

F'din il-konferenza anke kont semmejt każ li bellahni.

Kont il-Qorti qed nistenna biex nidħol u kien hemm tfal li kellhom score book ta' kemm imorru ma' rġiel miżżewġin, kemm imorru ma' nisa, kemm jagħmlu anal sex.

Tfal dawn kienu!

Jien bdejt inrodd is-slaleb ta' taħt fuq.

Dawn l-affarijiet irridu nindirizzawhom.

Meta aħna qed nitkellmu fuq disclosure of information kollu tajjeb, però rridu nindirizzaw dawn il-kategoriji u ngħallmuhom kif għandu jkun is-sess.

Issa jekk dawn għandhom idea perversa tas-sess mil-lum, aħseb u ara għada pitgħada x'ġej.

Mhux ta' b'xejn għandna dik l-inċidenza kbira ta' rape, għax kull min ifettillu jara lil min isib, jaqbad u jiżfoga fih.

Dawn it-tendenzi rridu nindirizzawhom.

Għandkom statistika li turi li l-meeting point huwa f'Paceville, allura għaliex ma ssirx ħidma dirett hemmhekk.

Tagħmel kampanja hemmhekk on the spot fejn ikunu ż-żgħażagħ.

M'iniex qed ngħid li mhix effettiva li tagħmel kampanja fuq it-television - anzi effettiva ħafna - però mhuwiex il-lingwaġġ taż-żgħażagħ.

Illum il-lingwaġġ taż-żgħażagħ huwa l-internet, it-teknoloġija moderna.

Jiġifieri jekk trid tilħaq dak l-age group trid tuża l-lingwaġġ tagħhom, il-Facebook u l-Hi-5.

Dak it-tip ta' lingwaġġ.

Forsi tgħidli li t-teknoloġija kollha expensive, però jekk il-health promotion unit, per eżempju, tiddevja ftit mill-metodi tradizzjonali tal-media, it's cheaper and more effective.

Jekk tara kemm se tilħaq iktar nies u l-effett tikkonsidra li tmur għal dak it-tip.

Hekk tkun qed tinvesti in a preventive way għall-quddiem, u qed insalvaw ukoll is-soċjetà futura tagħna.

Meta jiġu quddiemi ċerti każijiet nibda nrodd is-slaleb, ġenituri jġibuli tfal quddiemi biex nipprova nfehemhom jien, li jien avukat u mhux tabib, jiġifieri m'iniex kapaċi nfiehem fil-livelli tal-kollegi tiegħi jew tagħkom, imma nipprova niggwida bil-limitazzjonijiet tiegħi.

Imma hemm bżonn li jkun hemm aktar tagħlim, speċjalment fl-iskejjel fil-lezzjoni tal-P.S.D. Intom ħriġtu b'nofs siegħa.

F'nofs siegħa x'tilħaq tagħmel?

Meta inti qed titkellem fuq il-konċetti ta' kif qed jiġu ffurmati dawn it-tfal tagħna, f'nofs siegħa ma tagħmel xejn.

Allura hemm bżonn li jiġi ristrutturat il-P.S.D. course b'mod miftuħ.

Illum it-tfal jgħallmuk huma mhux tgħallimhom inti.

Allura irid ikun hemm relazzjoni miftuħa bejn it-teacher u l-istudenti tiegħu.

Jien ma nippretendix li t-teacher waħdu se jagħmilha, irid ikun hemm struttura imma t-teacher irid ikun trained biex ikun kapaċi jelimina l-barrieri li għandu mat-tfal.

(Interruzzjonijiet) Imma hemm bżonn ta' training, Mr Chairman.

Din mhix kwestjoni li tistħi tgħallem.

Jien niftakar fis-science lesson fil-Form 1, it-teacher jipprova jgħattilna l-paġna.

Kif se titgħallem hekk?

Qed jistħi minnek biex jgħallmek.

Forsi 20 sena ilu veru kienet diffiċli għal raġel biex jispjega lil 30 tifla, imma l-affarijiet ma jistgħux ikomplu hekk.

THE CHAIRMAN: Fil-qosor jekk jogħġbok.

STEPHEN SPITERI: Jien iktar suġġeriment fil-qosor irrid ngħid.

Punt interessanti li juri verament kemm iż-żgħażagħ huma sexually active llum il-ġurnata huwa, li meta tagħmel smear test kważi tiskanta jekk it-tfajliet ma jkollhomx HPV (Human Papilloma Virus).

Dan huwa virus li jittieħed ħafna aktar mill-HIV, li aktar speċi jiġi screened.

Jiġifieri llum il-ġurnata jiena nista' ngħid li 80% tat-tfajliet li nagħmlilhom smear test li huma fl-age group between 18 and 30 year huma kollha pożittivi, l-ismear tagħhom huma bl-HPV immarkat.

Jiġifieri hemm problema serja li hemm ħafna sexually active young ladies li mhux qed jagħmlu sess protett.

ONOR MICHAEL GONZI: Fabbriki tal-coca jqabbdu advertising agency.

(Interuzzjonijiet) Jien għandi min jiġi minni li qiegħed l-Ingliterra jaħdem ma' dawn l-advertising agencies u jmorru għandhom from small companies to larger ones biex isibu metodi u studju għall-advertising.

Allura fuq problema bħal din, minn fejn iġġibu l-ideat biex tagħtu l-messaġġ tagħkom?

Jien nimmaġina li dan il-messaġġ għandu jkun professjonali.

Ma nistax niġi jien tabib u ngħid li se nattakka a 15 year old u se nattakka XYZ.

F'dawn iż-żmenijiet l-advertising marketing jidħol fi kwalunke ħaġa, allura fis-saħħa, l-aktar ħaġa importanti, ma ndaħħluhx?

MICHAEL FARRUGIA: Naħseb li fl-aħħar laqgħa ġew identifikati pajjiżi fejn qed ikollhom riżultati ħafna aħjar minn pajjiżi oħrajn.

Ma nistgħux forsi niddentifikaw il-messaġġi, l-metodi u s-sistemi li qed jintużaw u naraw kif nistgħu nadattawhom - meta ngħid "nadattawhom għal pajjiżna" mhux nitolbu l-parir ta' xi ħadd biex naraw jekk nistgħux nagħmluhom - għaċ-ċirkostanzi ta' pajjiżna?

THE CHAIRMAN: Dr Anna Maria Vella u wara nispera li jerġa' jkollna round qasir ta' kummenti biex tkun tista' titkellem Dr Charmaine Gauci.

DR ANNA MARIA VELLA: Jien nixtieq nikkummenta fuq xi affarijiet kemm minn ta' l-aħħar darba u kemm minn tal-lum.

Meta jien inkun ili ġurnata ibbumbardjata bix-xogħol tiegħi d-Detox noħroġ minn hemm u nibda nimmaġina li ż-żgħażagħ kollha huma drogati għax jien inkun smajt ħafna affarijiet, kif semmew l-Onor.

Justyne Caruana u l-Onor.

Spiteri, u inti tibda timmaġina li int rajt il-popolazzjoni Maltija, li ma jkunx veru.

Fil-fatt jekk immur id-dar u t-tifla tiegħi jfettlilha tgħid xi ħaġa malajr naħtafha u nistaqsiha jekk pejpitx jew għamlitx xi ħaġa oħra, u hi tgħidli: "Ma, jien m'iniex drogata", u f'qalbi ngħid li għandha raġun.

Hija xi ħaġa li aħna nġorru magħna.

Allura meta tiġi tfajla ta' 14-il sena - ġratli din il-ġimgħa - għal smear test, jien nibda naħseb li l-14 year olds kollha għandhom ħajja ta' attività sesswali.

Veru m'għandniex statistika uffiċjali, però saru xi studji, mhux ma sar xejn.

Per eżempju, xi studenti li ħadt ħsiebhom jiena stess, waqt youth studies, ħarġu bir-riżultat li 10% to 15% of school children - jiġifieri under 16 years of age - had at least one sexual intercourse.

Jekk imbagħad tibda tqassamha u tkissirha ssib li wħud minn dawk li jkunu attivi sesswalment qatt ma kellhom l-att sesswali komplet, però jkollhom oral sex or anal sex, allura n-numru ta' dawk li jkollhom vaginal sex jonqos għal 10% to 15 %.

L-HBSC ħarġu b'persentaġġ ta' xi 20%.

Mela aħna qed ngħidu li l-ftit statistika li għandna qed turi li 20% - ejja nitfgħuha 25% jew 30% - taż-żgħażagħ Maltin li jmorru l-iskola huma sexually active.

Però mbagħad għandek numru li huwa kbir ħafna ta' żgħażagħ li mhumiex sexually active u għadhom jaħsbu x'jixtiequ jagħmlu.

Jien ħadt gost li Dr Carabot qal li l-messaġġ li rridu nwasslu jrid ikun differenti.

Għax jien nibda noqmos meta nisma' lil min jgħid - kif qal Dr Spiteri - li rridu ngħidulhom għaxar darbiet kuljum.

Le skużi, mhux hekk.

Mhux ngħid għaxar darbiet kuljum lil xi ħadd li għalissa qed jaħseb biex jipposponi l-attività sesswali u ngħidlu biex jibda juża l-condom.

Mill-esperjenza żgħira tiegħi li ndur l-iskejjel, nara żgħażagħ li meta tmur tkellimhom fuq condoms jirrabjaw.

(Interruzzjonijiet) Le, mhux qed tħajjarhom, lanqas xejn.

M'iniex qed ngħid hekk.

Dik hija ħmerija li għax inkellimhom fuq il-condoms inħajjarhom, dażgur li le.

Imma lanqas hija l-forbidden fruit li jien noqgħod inkellimhom u ngħidilhom: "Ara jfettillek, ara jfettillek għax inkella...".

Mhux hekk.

Allaħares issir hekk is-sexual education.

Trid titkellem fuq l-affarijiet pożittivi, fuq id-dos mhux fuq id-don'ts.

Aħna ma nistgħux immorru u noqgħodu ngħidu l-ħin kollu: Le, le, le, għax ħażin, ma jaqbillekx jew insemmu reliġjon u mhux reliġjon.

M'għandux x'jaqsam ir-reliġjon.

Jien qed nitkellem fuq il-well-being tiegħek u kif se nbigħhielek - l-aħħar darba l-Onor.

Vassallo tkellem fuq l-importanza li aħna nitgħallmu nbiegħu, u żgur li għandna nitgħallmu nbiegħu - l-aktar ħaġa importanti hija li tuża, kif kont qed tgħid inti, Onor. Caruana, il-lingwaġġ tagħhom.

Ħafna drabi nsib li l-lingwaġġ tagħna tant jikkawża konfużjoni fihom għax min jgħidilhom mod u min jgħidilhom mod ieħor.

Xi ħaġa li ħarġet l-aħħar darba, u qalha Dr Gonzi, hi li l-messaġġ tagħna mhuwiex uniformi u ċerti affarijiet lili jiskantawni.

Jekk jien ngħidilhom li rrid nispjegalhom fuq il-condoms għax ma jafu xejn, il-condom għalihom se ssir konfużjoni.

Kelli l-klassijiet tal-Form 3 ta' skola sħiħa u jien meta nitkellem magħhom inkeċċi t-teachers kollha 'l barra għax jekk ikun hemm it-teachers ma jkunux komdi dawn.

Wara li lestejt is-session tiegħi telqu u konna f'kamra fejn kien hemm palk u minn wara l-purtiera joħroġ l-għalliem.

Jien staqsejtu x'kien qed jagħmel u hu qalli li kien mar għal xi ħaġa imma għoġbu d-diskors tiegħi u baqa' hemm jisma'.

Ħadd ma kien jaf bih.

Hu qalli li ħassu rrabjat ħafna kif meta jien bdejt nistaqsihom x'jafu fuq il-condoms ħadd ma kien jaf xejn, għax hu kien qatta' siegħat sħaħ jispjegalhom u baqa' skantat kif ma jafu xejn.

Għedtlu u hawnhekk id-domanda tiegħi.

Ejja nistaqsiha lilek: Għalfejn ma fehmux?

Illum ma nafux jekk fehmux, imma l-problema hija li għax għamiltha jien l-ispjega naħseb li dawn ikunu fehmuni u ma jkunu fehmuni xejn.

Allura inutli li nagħmlu r-reklami u l-programmi fuq it-televiżjoni.

Jien nemmen ħafna li jkun targeted l-ewwel ħaġa.

Meta qed tagħmlu fuq it-televiżjoni ma jkunx targeted.

Kulħadd qed jisma' u jagħmlu bih li jridu.

Irridu nkunu targeted u nkunu reali fis-sitwazzjoni tagħna.

Jekk għandna 60% jew 70% tal-popolazzjoni ta' l-università li jaħsbu iktar, imma fil-verità hija differenti għax meta jkunu għadhom fis-sekondarja, jiġifieri sa 16-il sena, qed nitkellmu fuq 20%, 25% waqt li fl-università titla' għal 50%, 60%, jiġifieri hemmhekk id-diskors żgur irid ikun differenti.

Imma l-unika soluzzjoni mhix li ngħidilhom jew abstinence fil-vojt jew condoms fil-vojt, għax hekk tiġi.

Dawn it-tip ta' messaġġi l-ħin kollu kontra xulxin qed jikkawżaw ħafna diffikultà.

Dr Spiteri beda jsemmi nies li jmorru Thailand.

Dawn mhumiex 13 u 16 year olds, allura l-fatt li tittargitja 16 year olds biex meta jmorru Thailand jużaw il-condom, ma taħdimx hekk.

Barra min hekk l-aktar ħaġa li mhux qed nittargitjaw hija l-alcohol use għax il-problema ta' Paceville hija l-alcohol use.

Mela jekk dawn huma kollha taħt l-effett tal-alcohol tista' tagħmlilhom condom machine kull pass għax xorta mhux se jużawh.

Jien naħseb li dik hija l-akbar problema li qed insibu.

Iż-żgħażagħ ma jużawx il-condom mhux għax m'għandhomx l-informazzjoni u l-informazzjoni li għandhom hija ħażina, imma għax is-sens ta' taboo ma jiġix għaliex il-Knisja tgħidilhom li ma jistgħux jużaw il-condom – għax jekk se nitkellmu fuq il-Knisja, din fuq abstinence titkellem - imma għax jemmnu li jekk tuża l-condom ma teħux pjaċir.

Mur neħħiha din il-mentalità, hekk jemmnu, hekk jgħidu lil xulxin u mbagħad joqogħdu jagħmlu l-bullying fuqha.

Allura inti trid titkellem ċar u tond u jien nemmen bil-one-to-one aktar milli bil-massa.

(Interruzzjonijiet) Jekk inkun qed inkellem lil xi ħadd fuq il-condoms u dan jgħidli li ma jeħux pjaċir meta jużahom jien se nirrispondih.

(Interruzzjonijiet).

STEPHEN SPITERI: ...Għalhekk trid tgħid from A to Z x'vantaġġi u xi żvantaġġi għandu il-condom.

DR ANNA MARIA VELLA: Dak huwa l-pjan li suppost qed isir.

STEPHEN SPITERI: Allura hemmhekk qiegħda l-problema.

DR ANNA MARIA VELLA: Però ħalli ngħid xi ħaġa li ġratli l-ġimgħa li għaddiet.

Jien kelli meeting ma' żewġ EOs tal-P.S.D. Hawnhekk kont smajt li qed isiru diskussjonjiet bejn il-Health Promotion u l-Education dwar is-social policy Act … (Interruzzjonijiet) Fil-fatt dawn ma kienu jafu xejn biha.

Imma mhux biss, jien niskopri li dawn qed jippreparaw pack - kważi lest - dwar kif se jgħallmu s-sexual education fl-iskola.

Allura hemm pack ħiereġ min-naħa tal-P.S.D. lest u ma jafux li l-Health Promotion u l-Education diġà bdew jitkellmu għax ma ġewx involuti.

Però smajt ukoll li ċ-Church schools għandhom xi ħaġa oħra differenti.

Din hija l-problema tagħna li fl-aħħar mill-aħħar anke fl-istess ambjenti ma nikkoordinawx bejnietna.

U hawnhekk niġi għall-konferenza.

J'Alla jkollna konferenza, j'Alla nibdew nitkellmu veru flimkien u mhux min iċempel lili, min iċempel lil dak u lill-ieħor u kulħadd jgħid tiegħu u fl-aħħar iż-żgħażagħ ma jifilħux jisimgħuna iżjed.

Ma jifilħuniex, tista' tmur bl-isbaħ messaġġ għax kif immorru għandhom jgħidulna li aħna lanqas biss qed naqblu bejnietna.

U din hija xi ħaġa li lili tinkwetani ħafna.

ONOR MICHAEL FARRUGIA: Waħda mill-affarijiet li tinkwetani hija li minħabba li jkun hemm ċerti ristrezzjonijiet f'uħud mill-iskejjel, meta mbagħad iż-żgħażagħ qed jiltaqgħu f'post wieħed il-messaġġi mhumiex qed jiffittjaw.

Jien m'iniex kontra li jkollna konferenza nazzjonali, imma iktar minn konferenza jien naħseb li għandna bżonn protocol nazzjonali.

Irid ikun hemm sistema ta' edukazzjoni uniformi kullimkien.

Naħseb li hemmhekk inkunu nistgħu naslu.

Ħalli nsemmi daqsxejn esperjenzi personali.

Jiġu ġenituri ma' wliedhom li jitolbuni biex nagħti xi pillola lil binthom peress li hija attiva sesswalment.

Wieħed mill-messaġġi li tkun trid tgħaddilhom ċar u tond huwa li jekk se tieħu l-pill ma jfissirx li t-tifla tista' tmur 'l hemm u 'l hawn.

Jekk hi se tkun qiegħda tieħu l-pill imma mhux se tuża l-condom tkun qed tesponi lilha nnifisha għal ċertu mard.

Meta tuża l-condom ma jfissirx li inti se teskludi 100% kollox għax jiddependi minn ħafna affarijiet, bħal kif tużah, x'tagħmel u l-affarijiet kollha.

Anke jekk tużah tajjeb m'intix 100% assolutament protett mill-mard kollu.

Irid ikun hemm ċerta direzzjoni u wieħed mill-messaġġi li rridu nwasslu - anke minn dan il-kumitat – hu li rridu nkunu qegħdin uniformi.

Ma nistgħux ikollna sitwazzjonijiet fejn din il-paġna naqbżuha fi skola u l-paġna l-oħra naqbżuha fi skola differenti.

Meta t-tfal jiltaqgħu flimkien jirredikolaw is-sistema kollha, imbagħad noħorġu bil-fantasiji li semmiet l-Onor.

Justyne Caruana aktar qabel, fejn ikunu aktar interessanti ċerti kotba, ċerti sites fuq l-internet, u l-esperjenzi ta' ħaddieħor u jien nipprova nagħmel dak li nisma', dak li nara u l-fantasiji l-oħrajn kollha.

Sfortunatament ikolli ħafna pazjenti żgħażagħ, bħalma naħseb ikollhom it-tobba l-oħrajn, li jinqabdu tqal u lanqas biss ikunu jafu min kien il-partner minħabba li jkunu kkonsmaw ħafna alcohol.

Jgħidulek li kienu grupp u bilkemm jiftakru x'ġara għax kienu f'sakra enormi.

Kulma jkunu jafu hu li qamu, ndunaw li xi ħadd kellu x'jaqsam magħhom, imma ma jafux min kien.

Naħseb li l-messaġġ ma jridx ikun biss fuq il-kwestjoni ta' prevenzjoni, imma kemm wieħed m'għandux jabbuża mill-alcohol għax dan jista' jwassal għal sitwazzjonijiet ta' relazzjoni sesswali mhux mixtieqa, tqala mhux mixtieqa u marda mhux mixtieqa.

Għandna t-trio li qed niġu ffaċċjati l-ħin kollu bih.

Naħseb li rridu nħarsu minn dan il-lat ukoll għax qed nikkonċentraw biss fuq il-mard, imma miegħu rridu nassoċjaw tqala, mard u the psychological effect tas-sitwazzjoni kollha.

Jekk se nitilqu bl-idea li ngħidulhom biss id-dont's inkunu qed naħarbu mir-realtà x'inhi.

Let us call a spade a spade u jekk se nagħmlu konferenza biex ikollna sempliċement think-tank mela nagħmlu hekk, imma fl-aħħar mill-aħħar l-importanti li naslu għal xi ħaġa finali.

Irid ikollna think-tank b'konklużjoni.

Irid ikun hemm messaġġ wieħed u guidelines ċari, protocol ċar ta' kif għandna nimxu bħala tobba, kif għandna nimxu fl-iskejjel, kif għandhom jimxu t-teachers tal-P.S.D. u b'mod ġenerali.

Jekk nagħmlu hekk inkunu għamilna passi kbar ħafna.

THE CHAIRMAN: L-Onor.

MICHAEL GONZI: Kumment żgħir.

Il-one-to-one tajba imma l-ispjegazzjoni li inti tajt lill-klassi ma tajthiex one-to-one u ħadmet.

Immaġina kieku inti qed tagħti l-istess spjegazzjoni fuq il-media f'ċerti programmi li jkunu intiżi għaż-żgħażagħ jew programmi li jkunu speċifikament fuq is-saħħa.

Il-messaġġ se jasal aktar għax inti m'għandekx riżorsi biżżejjed biex timxi one-to-one.

DR ANNA MARIA VELLA: Jien mhux l-ewwel darba li mort fuq it-televiżjoni u kelli programmi sħaħ.

MICHAEL GONZI: Il-problema hija li inti tmur fuq it-televiżjoni f'xi morning session fejn inti se tolqot lin-nisa, mentri li nixtieq jien personali huwa li nittargitja a late evening show li jkun speċifikament fuq saħħa.

Mhux a talk show ta' Ċikku fejn indaħħal espert għal tliet minuti u jitlaq 'il barra għax dak għalxejn.

L-effett li se jagħmel huwa li n-nies isiru jafu lil Dr Carabot u lil Dr Vella, il-bqija l-messaġġ importanti ma jasalx.

Jiġifieri d-Dipartiment tas-Saħħa - speċjalment il-Health Promotion Unit - aħjar jikkonċentra r-riżorsi tiegħu fuq xi ħaġa li qed taħdem, li hija l-media, it-television, flok joqgħod jiffoka fuq spots jew joqgħod jiffoka fuq leaflets li tajbin, imma mill-istatistika li għandna sal-lum, ma rnexxiex għax dan il-kumitat għamilnieh għax l-istatistika sejra għall-agħar.

ONOR MICHAEL FARRUGIA: Illum wisq probabbli nispiċċaw din is-sessjoni imma napprezza jekk il-Health Promotion Unit jew il-GU Clinic jibgħat lil dan il-kumitat, informazzjoni dwar l-aktar tliet pajjiżi li qed jirnexxu.

Fis-sens li r-rata tagħhom mhix daqshekk għolja, kif ukoll xi practises qed jużaw biex inkunu nistgħu nippreparaw ruħna jekk issir il-konferenza nazzjonali, u nkunu nistgħu nagħmlu evalwazzjoni.

B'hekk naraw fejn qegħdin infallu aħna u nkunu nistgħu nagħmlu pressjoni miż-żewġ naħat tal-Kamra ħalli dawn it-tip ta' practises jkunu jistgħu jidħlu.

THE CHAIRMAN: L-Onor.

Jien inħoss li sex education mhux properly defined fl-iskejjel.

Ir-raġuni hija li l-end result tagħha mhux kif nixtiequh.

Qed nindunaw ukoll li l-P.S.D. teachers mhux qed ikollhom ħin biżżejjed li jedukaw lit-tfal u liż-żgħażagħ tagħna fuq sex education.

Allura jien nissuġġerixxi li jkun hemm amalgamazzjoni bejn il-Health Promotion Unit u l-Education Department biex issir laqgħa għall-P.S.D. teachers fejn nindirizzaw il-problema b'mod reali.

Din hija problema serja li rridu ninvestu biex intaffuha.

Jien m'iniex espert fl-edukazzjoni imma jekk hemm bżonn inżidulhom il-ħin għall-P.S.D lessons, aħjar milli joqogħdu jgħallmuhom fuq it-tempji jew xi ħaġa oħra.

DR CHARMAINE GAUCI: Id-darba l-oħra l-Onor Gonzi qalilna li s-sexual health policy mhix taħdem.

Is-sexual health policy mhix qegħda hemm.

Ilha tiġi drafted u ilna wkoll naraw verżjonijiet differenti.

Li ġara kien li waqgħet fir-remit tal-Public Health Regulation Division u riċentement il-Ministru tagħna ta l-irwol lid-DG Public Health Regulation biex jerġa' jara din is-sexual health policy draft li ġiet presented lilu u minn hemm noħorġu action plan.

Ovvjament aħna ma rridux biċċa karta li nitfgħuha hemm fuq xkaffa u tibqa' hemm.

Veru li l-policy se tiggwidak, però rridu nieħdu azzjoni.

Dan huwa l-irwol li tana d-DG Public Health Regulation li ngħaqadna numru ta' nies li s'issa għadna within health.

Fosthom hemm Dr Carabot, jien u xi staff minn tiegħi, li qed naraw x'inhuma l-areas li aħna għandna bżonn inkopru.

Għandna s-sorveljanza li fiha tidħol il-problema tal-general practitioners u minn fejn qed niġbru l-informazzjoni, r-riċerka.

Id-darba l-oħra Dr Michael Farrugia semmhieli l-problema li erġajna semmejna llum dwar il-health behaviour study of school children, fejn kellna blockage u bl-għajnuna ta' l-Onor.

Edwin Vassallo l-ġimgħa l-oħra ltqajna wkoll mal-partijiet fejn kien hemm xi problemi għaliex issa wasalna biex nerġgħu nagħmlu ta' l-2010.

Jien ma kontx hemm dak iż-żmien.

Smajt x'ġara u għedtilhom biex naraw fejn kienu l-problemi, niltaqgħu ma' min kellu l-problemi u l-oġġezzjonijiet u flimkien naraw.

Meta bdejna nitkellmu kienet kwestjoni ta' anke kif tkun poġġuta jew translated il-question.

Forsi kieku poġġejthielu mod ieħor din id-domanda kienet tkun aċċettabbli iktar għal tifel ta' 13-il sena u anke toħroġ il-verità.

Wara kollox fis-surveys li rridu nagħmlu aħna ma rridux li ż-żgħażagħ joqogħdu jigdbu jew jiftaħru li kellhom "tant" atti sesswali.

Irridu l-verità biex aħna naħdmu fuqha.

Dak għal li jirrigwardja r-riċerka.

Niġi għall-kura, area oħra li rridu naħdmu fuqha.

Hawnhekk se ngħaqqdu l-professjonisti, il-GPs, il-GU clinic, il-gyneacologists u jekk hemm bżonn noħorġu l-protocols ukoll.

Fir-rigward tal-Health Promotion veru forsi fallejna.

Veru li forsi hemm xi ftit awareness allavolja mill-pazjenti li jara l-clinic hemm min lanqas biss jaf kif juża l-condom.

U lanqas jafu li jekk ikollok skin contact bħal warts eċċ. il-condom mhux se jipproteġik.

Dawn l-affarijiet ma jafuhomx u aħna rridu noqgħodu attenti kif inwasslu l-messaġġ tagħna.

Ħaġa li ħdimna fuqha hija l-istudju li jismu HQ Project li pproponew l-Unjoni Ewropea li aħna dħalna partners fih.

J'Alla jiġi funded għax inkunu nistgħu nidħlu u naħdmu.

Dawn se jagħmlu riċerka fl-Ewropa kollha biex jaraw x'inhuma il-Health Promotional Messages related to Sexual Health u li veru qed jaħdmu.

Huwa diffiċli għalina biex nagħmlu studju bħal dan peress li Malta żgħira.

Kif ġiet l-opportunità li l-pajjiżi ta' l-Unjoni Ewropea se jingħaqdu kollha aħna dħalna fiha.

Se jkun hemm fondi biex jgħinuna biex inwasslu dawn il-messages u hemmhekk naraw verament x'jaħdem maż-żgħażagħ u fejn huma l-areas li aħna nistgħu niffokaw.

Aħna as such ma nużawx advertising agencies direttament għax meta pprovajt nara x-xogħol ta' advertising agencies Maltin sibt li l-esperjenzi li għandhom mhumiex fuq health sfortunatament.

Iktar jaħdmu mal-kumpanniji ta' l-ilma u huma veru bravi fuq affarijiet oħra għax dort ħafna minnhom.

L-ewwelnett jeħdulhek ħafna aktar flus, però ħafna minnhom għandhom esperjenza fuq affarijiet materjali oħrajn u mhux f'health.

Aħna ninvolvu wkoll lil min se jkun it-target message.

Per eżempju, dalgħodu konna qed nitkellmu fuq id-drink and drive, ta' l-alcohol u bdejna ngħidu x'se jkun il-messaġġ fuq ir-radju.

Kumbinazzjoni kienet għaddejja studenta li għandi miegħi u staqsejtha jekk dak il-messaġġ ifissirx xi ħaġa għaliha.

Area oħra hija t-training.

Kemm it-tobba kif ukoll it-teachers se jkollhom bżonn it-training.

L-area l-oħra hija l-education fejn issa qed issir riforma li nistgħu nieħdu l-vantaġġ u nipprovaw naraw x'se jsir hemmhekk u nidħlu fiha.

Aħna qed nippjanaw li nlestu l-proposti ta' l-action plan sa l-aħħar ta' din is-sena, u ngħadduhom lill-Ministru.

Kif japprovahom nibdew nikkonsultaw l-istake holders li wieħed minnhom hu l-education għax iż-żgħażagħ tal-futur tagħna qegħdin hemmhekk fil-primary schools u fil-kindergarten.

Irridu nibdew miż-żgħar u l-messaġġi jridu jkunu tailor-made according to each age.

Forsi tistaqsuni: Tifel ta' tliet snin x'se ngħallmu fejn tidħol sexual health?

Hekk tkun diġà bdejt li inti ma tistħix, taf li tifel u tifla huma differenti, titgħallem tirrispetta ġismek u ġisem ħaddieħor.

Hopefully nipprovaw naslu li anke min ikun taħt l-effett ta' l-alcohol ikun kapaċi jirrispetta lil ħaddieħor.

DR PHILIP CARABOT: Jien ħadt gost li fl-aħħar sibt xi ħaġa li dwarha naqbel ma' Dr Vella.

Hawnhekk qed nagħtu messaġġ diverġenti ħafna, min jgħid hekk u min jgħid hekk.

Hemm bżonn li jkollna one common message li jaqbel miegħu kulħadd u mhux one undermines the other.

U għalhekk naħseb li għandna bżonn din in-national conference.

Id-darba l-oħra xi ħadd kien għamel commitment li se ssir.

Issa nixtieq nagħmel iżjed pressure billi nistaqsi meta se ssir u min se jorganizzaha?

Wieħed mill-istakeholders ewlenin li għandu jkun ikkonsultat huma ż-żgħażagħ infushom.

Inutli aħna - li għalihom aħna xjuħ - noqogħdu ngħidu li tista' tagħmel hekk, tagħmel hekk u tagħmel hekk, jekk ma nisimgħux huma x'iridu u xi jħossu u what they need.

We have to cater għal dak li jridu huma u mhux li rridu aħna.

DR ANNA MARIA VELLA: Il-Ph.D tas-Sur Roderick Bugeja, li se jilħaq tabib fi Frar, huwa proprju fuq hekk.

Staqsa liż-żgħażagħ x'jixtiequ huma.

IS-SUR PAUL VINCENTI: Jiena marketer u trainer u, kif tafu, I founded anke il-moviment favur il-ħajja, il-Gift of Life.

Jiġifieri għandi interess kbir f'dawn l-affarijiet, speċjalment meta niġu għal nisa u tqala mhux mistennija.

Jien se nagħtikom ċerti statistiċi li ma tantx nafu bihom f'Malta - jien naf bihom għax insiefer, nattendi ħafna konferenzi, nitkellem ma ħafna nies u ovvjament huwa s-suġġett tiegħi wkoll – li mhux il-pjaċir tiegħi li ngħidhom u lanqas hija motivazzjoni reliġjuża jew personali.

Se nagħtikom tnejn imma hemm eluf ħerġin minn movimenti favur il-planned parenthood, u li l-iktar li għandhom interess li jmexxu l-abort.

Fl-2006 l-Università ta' Flinders f'Adelaide l-Awstralja ħarġu riżultati ta' stħarriġ li għamlu bejn l-1996 u 2006 fejn instab li 70% ta' 3,400 li rrikorrew għall-abort kienu nisa li qalu li kienu qed jipprattikaw xi tip ta' kontraċettiv li falla.

Jiġifieri dawn diġà bdew bil-mentalità ta' kontraċettivi – barra minn Malta għandhom mentalità kompletament differenti, aħna għadna ma wasalniex għal dak l-istat – u ovvjament waslu għall-abort għax ma ridux tarbija fil-bidu.

Għalhekk kienu qed jipprattikaw is-so called safe sex.

Interessanti wkoll li 36% ta' dawn, jiġifieri kważi 4 minn kull 10, kienu qed jużaw tip ta' barrier contraception - għal dawn li ma jifhmux huma tipo condoms jew female condom, eċċ. - u 28% ta' dawn kienu qed jużaw kontraċettiv orali.

L-oħrajn, 3% kienu qed jużaw natural methods.

Jiġifieri l-mentalità li inti tuża kontraċettiv you are predispositioning the attitude li meta tiġi tqala mhux mistennija s-soluzzjoni hija l-abort.

Sentejn ilu żort il-Guttmacher Institute f'Washington li huwa stmat mill-professionals kollha fl-Amerika because they provide objective information.

Dan l-aħħar anke Barack Obama uża l-Guttmacher Institute għal xi statistika li riedu jużaw fil-health.

Fl-Amerika, 65% tal-1.3 miljun nisa li qed jirrikorru għall-abort kienu qegħdin fuq xi tip ta' kontraċettiv.

Jien qed ngħid li jekk nagħfsu hemmhekk biss, forsi qed noħolqu problema oħra li suppost qed nevitaw.

Xi sentejn ilu kont bgħatt messaġġ lil Dr Carabot permezz ta' kollega tiegħu u stedintu biex niltaqgħu biex nagħmlu xi ħaġa flimkien f'Paceville għax nagħrfu li hemm problema hemmhekk.

Aħna konna lesti nixtru ambulanza biex iż-żgħażagħ li qegħdin f'Paceville … Forsi għal xi raġuni personali ma riedx jiltaqa' miegħi fuq din.

Għamilha ċara u qatt ma ltqajna.

Nixtieq nerġa' nestendi l-invit li naħdmu flimkien għax hawnhekk żgur li kulħadd għandu l-istess interess: iż-żgħażagħ tagħna.

Aħna kellna konferenza fejn fost l-oħrajn għaliha attendew l-Onor.

Ħareġ ċar minn 120 P.S.D. teacher li huma stess ukoll iridu xi ħaġa għax m'għandhomx course material u m'għandhom xejn.

Aħna pubblikament wegħednihom li f'dawn is-sentejn u nofs se naħdmu fuq ix-short to medium plan flimkien ma' professjonisti, ma' tobba, ma' psikjatri – u anke nestendi l-invit lil GU clinic u l-Health Promotion ukoll - biex infasslu xi tip ta' kors.

Dan ikun jinkludi l-ewwelnett course material għaż-żgħażagħ tailor-designed for the age group, it-tieni backup training għat-teachers, u t-tielet other resources including web based cd rom and dvd based resources for students biex jeħduhom id-dar magħhom, inkluż tat-teachers ukoll.

MICHAEL GONZI: Importanti li din issir fil-qafas tal-gvern għax inkella se niġu …

IS-SUR PAUL VINCENTI: Naqbel ħafna.

Għalhekk qed insemmiha, biex naħdmu flimkien fuqha.

Ma tistax iġġonġihom flimkien għax se nagħmlu iktar taħwid.

You give a good message, Dr Carabot gives a good message, imma t-tnejn li intom flimkien se nagħmlulhom it-taħwid liż-żgħażagħ fl-opinjoni tiegħi.

IS-SUR PAUL VINCENTI: L-opinjoni tiegħek hija dejjem valida għax jien ma nistax ngħid li għandek tort.

Imma rridu noqogħdu attenti li dawn in-nisa li qed naraw aħna permezz tal-programm "HOPE", they're getting pregnant somehow.

MICHAEL GONZI: Allura x'qed tissuġġerixxi, li nwaqqfu l-kontraċettivi immedjatament?

IS-SUR PAUL VINCENTI: Le, assolutament mhux qed ngħid hekk.

MICHAEL GONZI: Mela se nerġgħu nagħtu messaġġ ieħor differenti milli qed jagħtu l-kollegi tiegħi.

MICHAEL GONZI: Irridu noqogħdu attenti.

IS-SUR PAUL VINCENTI: Yes, yes, qed naqbel, imma naħseb li huwa d-dmir tiegħi li ladarba għandi din l-informazzjoni ngħaddihielkom.

Naħseb li l-għan ta' dan il-kumitat huwa li joħroġ one single message.

MICHAEL GONZI: Għax inkwetajtni meta għedt li se tlesti … L-ewwelnett you are not an expert, lanqas jien.

IS-SUR PAUL VINCENTI: Jien qed naħdem bl-esperti, mhux waħdi.

MICHAEL GONZI: Imma l-esperti jridu jkunu fil-kontest Malti.

Tgħidli: hemm differenza?

IS-SUR PAUL VINCENTI: Hemm differenza kbira.

MICHAEL GONZI: Il-kulturi huma differenti.

Ma nistgħux naqbdu xi ħaġa mill-Ingilterra jew xi ħaġa mill-Awstralja u napplikawha għalina.

Irridu noqogħdu attenti.

IS-SUR PAUL VINCENTI: Jien għalhekk semmejtha għax jien naħseb li l-importanti li naħdmu flimkien.

Issa aħna lesti nagħmluha bħala NGOs, imma r-riżorsi tagħna mhumiex ir-riżorsi tal-gvern, mhumiex ir-riżorsi li għandhom il-health promotion.

Aħna għandna messaġġ u l-messaġġ tagħna huwa li nixtiequ ngħinu, nixtiequ nkunu involuti għax għandna interess ukoll għas-soċjetà Maltija.

THE CHAIRMAN: L-Onor.

MICHAEL FARRUGIA: Nixtieq nirriferi għal xi ħaġa li nkwetatni.

Jekk dik l-istatistika toħroġ barra naħseb se nagħtu informazzjoni ħażina.

Se nagħtu l-impressjoni li jekk tipprattika safe sex jew inkella method ta' safe sex dan huwa l-aħjar metodu ta' kontroll tat-twelid.

Hemm differenza bejn l-istatistika u r-realtà.

Ir-realtà hija - u dawn huma fatti li forsi jikkorroboraw sħabi t-tobba – li ċ-ċansijiet li jkun hemm tqala meta jintuża l-condom bħala persentaġġ huma akbar minn kontraċettivi orali.

Iċ-ċans li xi ħadd jinqabad bil-kontraċettivi orali huma remoti ħafna.

Dawn huma l-fatti.

Bla ebda protezzjoni, iċ-ċansijiet li tinqabad kemm jekk tuża safe sex u anke jekk ma tużax safe sex, huma ħafna ikbar.

Issa niġi għal waħda mill-affarijiet inkwetanti.

Il-fatt li ma jintużax condom u jintuża s-safe sex qed tiftaħhom għall-possibbiltà (Interruzzjoni) Safe sex u bil-condom jew safe sex mingħajr condom?

Jien għedt safer.

Jekk qed nużaw safer sex x'aħna qegħdin ngħidu?

Qed nużaw il-methods ta' kif jaħdem iċ-ċiklu tax-xahar?

Jekk qed nużaw dik qed nibagħtu messaġġ ħażin li wieħed jista' juża dan biex ma jinqabadx pregnant, imma mbagħad qed ninsew il-kwestjoni ta' mard?

Qed naraw biss il-kwestjoni ta' abort?

Aħna hawnhekk tinteressana l-problema ta' mard.

Indirettament se tidħol ukoll il-kwestjoni tat-tqala, imma ma nistgħux immorru għall-kwestjoni tat-tqala u ninsew il-kwestjoni tal-mard.

Mela jekk se nużaw safer sex billi nużaw in-natural method taċ-ċiklu tax-xahar, meta għandek ovulation, eċċ. naħseb se tikkrolla s-sistema kollha fejn jidħol il-mard.

Naħseb fih innifsu diġà huwa bidu li jien ngħid awtomatikament huwa ħażin.

Jekk aħna se nitkellmu fuq kwestjoni ta' mard, il-kwestjoni ta' dati, safer sex hija kwestjoni kompletament differenti.

Ma nistgħux inħalltuhom, u għalhekk jien ħassejt li għandi nitkellem open ħafna.

Irridu nħarsu lejn aspetti kompletament differenti.

L-ewwelnett fil-każ ta' unwanted pregnancies huwa importanti li jkun hemm triq għalihom, noffrulhom l-opportunitajiet kollha.

Dik hija ħaġa waħda.

Il-prevenzjoni tat-tqala għandna nittekiljawha kemm jista' jkun ħalli ma jkollniex għalfejn naslu għal unwanted pregnancies u talbiet għal abort.

Se nitkellem ċar u tond, aħna din in-naħa tal-Kamra bħan-naħa l-oħra kontra l-abort.

Għamilniha ċara.

(Interruzzjonijiet) Agħtini ċans nitkellem biex niċċara l-pożizzjoni tiegħi.

Aħna jinteressana li jkun hemm sistemi ta' kura, bħalma hemm is-support għal unwanted pregnancies, bħalma hemm il-GU clinic għal min hu marid, imma aħna qed nitkellmu fuq prevention.

Aħna 'l hemmhekk irridu mmorru u dan il-kumitat li jinteressah huwa li jkun hemm prevenzjoni ċara mingħajr tidwir mal-lewża biex immorru lejn prevention ta' unwanted pregnancies u prevention ta' sexually transmitted diseases.

Irridu nitkellmu ċar minn dan il-lat.

Issa rridu nitkellmu kif se nagħmluhom.

DR PHILIP CARABOT: Żewġ punti biss dwar dak li qal Mr Vincenti.

Inkwetani ħafna - forsi fhimtu ħażin jien – l-fatt li qed jipprova jara korelazzjoni jew a linear relationship bejn l-użu tal-condoms u l-abortions.

Forsi fhimtek ħażin, imma jekk qed tgħid hekk ma naqbilx miegħek assolutament.

Semma dan il-famuż meeting.

Ma nafx għalfejn tela' dan il-punt, imma se niċċara ftit x'ġara.

Sentejn ilu irċevejt telefonata minn Dr Lawrence Scerri dwar dak li qal Mr Vincenti u għedtlu li m'għandix ċans.

Kien dak iż-żmien meta Mr Vincenti kien qed jagħmel dik il-kampanja biex niffirmaw għal constitution amendment rigward l-abortion.

I'm against abortion, imma ma naqbilx totalment li jkun hemm constitution amendment, allura ddeċidejt li ma niltaqax miegħu.

Jiġifieri jekk ridt ir-raġuni għaliex ma ridtx niltaqa' miegħek issa għandek ir-risposta.

IS-SUR PAUL VINCENTI: Jekk dik kienet dik ir-raġuni messna tkellimna xorta.

DR PHILIP CARABOT: Ħadd ma qalli xejn.

(Interruzzjonijiet)

THE CHAIRMAN: Mhux issa, sibu metodi oħra.

DR PHILIP CARABOT: Daqshekk biss, Mr Chairman.

(Interruzzjonijiet)

STEPHEN SPITERI: Jien naħseb li hawnhekk kien hawn naqra mix-up meta semmejna l-użu tal-condom.

L-użu tal-condom as a contraceptive għandu użu mod u as a means of preventing diseases għandu użu mod ieħor.

Minn dak l-aspett jien għalhekk bdejt naċċenna li għandna nippromwovu l-użu tal-condom vis-à-vis prevention of sexually transmitted diseases.

Daqshekk.

THE CHAIRMAN: Sinjuri wasalna għall-konklużjoni ta' din il-laqgħa.

L-ewwel ħaġa importanti li ma niġġeneralizzawx, jiġifieri l-istatistika li jista' jkollna f'idejna noqogħdu attenti kif nużawha.

Jekk nisma' xi ħaġa jien ma jfissirx li l-pajjiż kollu huwa hekk, allura tajjeb u importanti ħafna li jkollna statistika fuq livell nazzjonali biex ikollna konċetti u ħsebijiet iżjed konkreti.

Nappella lil Dr Charmaine Gauci biex fil-kampanja għal dan il-Milied kontra l-abbuż ta' l-alkoħol tipprova tgħaddi l-messaġġ li x-xorb żejjed jista' jkun kaġun ta' sexually transmitted diseases.

Ħaġa li ħarġet minn dawn iż-żewġ laqgħat hija li m'għandux ikollna messaġġi differenti.

Ilkoll qed naqblu li għandu jkollna messaġġ wieħed konkret.

Il-pajjiż tagħna mhuwiex pajjiż kbir enormi.

M'aħniex il-Ġermanja u lanqas aħna l-Ingilerra, imma aħna pajjiż żgħir u iżjed u iżjed għandna nwasslu messaġġ wieħed.

Rigward l-istatistika naħseb irridu nkunu attenti kif nużawha.

Hawnhekk kellek prova ċara żgħira, imma l-istatistika li ġejt biex taqsam magħna, Sur Vincenti, ħasdet lil dawn in-nies.

Kun konxju ħafna ta' kif tuża dik l-istatistika, ta' kif twassal dak il-messaġġ liż-żgħażagħ u lill-istudenti għax tista' tisplodi, biex ngħid hekk, reazzjoni li ma tkunx mixtieqa.

Rigward il-konferenza, irridu niltaqgħu ma' l-esperti u nagħmluha.

Bil-permess ta' sħabi fil-Kamra, imma ma smajtx oġġezzjoni għall-proposta ta' Dr. Philip Carabot, irridu nisimgħu lill-istudenti wkoll.

Ovvjament nispera li l-istudenti jkunu lesti li jitkellmu u ma jkunux huma stess beżagħna li jitkellmu b'mod miftuħ.

Għaldaqstant jien se nitlob meetings preparatorji magħkom hawnhekk, Dr Charmaine, Dr Anna Maria Vella u Dr Philip Carabot, biex naraw kif se norganizzaw din il-konferenza nazzjonali bl-aħjar mod possibbli.

It-tema prinċipali hija biex nevitaw li jkollna sexually transmitted diseases.

Ma naħsibx li għandna nifirxu fuq ħafna suġġetti.

Irridu naħdmu flimkien magħkom l-esperti biex tagħtuna ħjiel ta' kif norganizzawha bl-aħjar mod possibbli u biex tkun ukoll ta' għajnuna għal-unit ta' Dr Charmaine Gauci u mhux ta' tfixkil fil-promozzjoni tal-policies li se tfasslu intom.

Anzi rridu ngħinukom biex meta titlesta din il-policy ikun hemm ħaġa waħda li jaqbel magħha kulħadd li tiġi marketed bl-aħjar mod possibbli.

Nirringrazzjakom.

Aħna għandna l-aħħar meeting ta' din is-sena nhar l-Erbgħa, u hopefully nerġgħu nibdew is-sena ta' wara meta jerġa' jiltaqa' l-parlament fit-12 ta' Jannar, bis-suġġett social inclusion.

Fid-9:20 pm id-diskussjoni fuq dan is-suġġett kienet interrota u l-Kumitat aġġorna għall-Erbgħa, l-10 ta' Diċembru 2008.


KUMITAT PERMANENTI DWAR L-AFFARIJIET SOĊJALI

LAQGĦA NRU 9

L-Erbgħa, 3 ta' Diċembru, 2008

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7.30 p.m.

L-Onor Edwin Vassallo, President tal-Kumitat, ippresieda.

PREŻENTI: L-Onor Frederick Azzopardi, l-Onor Justyne Caruana, l-Onor Michael Farrugia, l-Onor Michael Gonzi u l-Onor Stephen Spiteri.

Il-President tal-Kumitat qal it-talba.

Il-Minuti tal-Laqgħa Nr 8 li saret nhar l-Erbgħa 26 ta' Novembru 2008 ġew konfermati.

Il-President tal-Kumitat qiegħed fuq il-Mejda tal-Kumitat:

Dokument 26 Korrispondenza datata l-1 ta' Diċembru 2008 mibgħuta miċ-Chairperson ta' ProġettImpenn, Dr Rita Borg Xuereb, dwar pjanar ta' Konferenza Nazzjonali bejn il-Kumitat għall-Affarijiet Soċjali u l-ProġettImpenn, għas-7 ta' Frar 2009 intitolata "Żwieġ: Quo Vadis?"

Il-Kumitat qabel li din il-korrispondenza tiġi riferuta lill-Ispeaker tal-Kamra tar-Rappreżentanti.

Diskussjoni dwar il-Genitourinary Report 2007.

Dan ir-rapport kien mibgħut lill-Kumitat minn Dr Philip Carabot.

Kontinwazzjoni.

Il-Kumitat irriżuma d-diskussjoni fuq dan is-suġġett mill-Erbgħa 26 ta' Novembru 2008.

L-Onor Edwin Vassallo, President tal-Kumitat stieden lil Dr Philip Carabot, (Head tal-GU Clinic), lil Dr Charmaine Gauci (Director, Health Promotion and Disease Centre) u lil Dr Anna-Maria Vella biex ikomplu d-diskussjoni dwar il-Genitourinary Report u s-sexual health.

L-Onor Edwin Vassallo talab il-permess tal-Kumitat biex is-Sur Paul Vincenti mill-Gift of Life jagħmel intervent.

Il-permess ingħata.

Wara kien hemm diskussjoni.

Fid-9:20 pm id-diskussjoni fuq dan is-suġġett kienet interrota u l-Kumitat aġġorna għall-Erbgħa l-10 ta' Diċembru 2008.

SKRIVANA TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

AVVIŻ

Laqgħa Nru. 10

L-Erbgħa 10 ta' Diċembru, 2008

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar l-Erbgħa, 10 ta' Diċembru, 2008 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Riċerka fuq il-Familja, mill-Kummissjoni Nazzjonali Familja bil-parteċipazzjoni ta' Dr Angela Abela u Fr Dr Carmel Tabone o.p.

Affarijiet oħra.